title: 2008/147/ΕΚ: Απόφαση του Συμβουλίου, της 28ης Ιανουαρίου 2008 , για τη σύναψη εξ ονόματος της Ευρωπαϊκής Κοινότητας της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τα κριτήρια και τους μηχανισμούς για τον προσδιορισμό του κράτους που είναι υπεύθυνο για την εξέταση αίτησης ασύλου που υποβάλλεται σε κράτος μέλος ή στην Ελβετία

text:
               27.2.2008

               EL

               Επίσημη Εφημερίδα της Ευρωπαϊκής Ένωσης

               L 53/3

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 28ης Ιανουαρίου 2008
   για τη σύναψη εξ ονόματος της Ευρωπαϊκής Κοινότητας της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τα κριτήρια και τους μηχανισμούς για τον προσδιορισμό του κράτους που είναι υπεύθυνο για την εξέταση αίτησης ασύλου που υποβάλλεται σε κράτος μέλος ή στην Ελβετία
   (2008/147/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 63 παράγραφος 1 στοιχείο α), σε συνδυασμό με το άρθρο 300 παράγραφος 2 πρώτο εδάφιο πρώτη φράση και το άρθρο 300 παράγραφος 3 πρώτο εδάφιο,
   την πρόταση της Επιτροπής,
   τη γνώμη του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Με εξουσιοδότηση της Επιτροπής, στις 17 Ιουνίου 2002, ολοκληρώθηκαν οι διαπραγματεύσεις με τις ελβετικές αρχές σχετικά με τα κριτήρια και τους μηχανισμούς για τον προσδιορισμό του κράτους που είναι υπεύθυνο για την εξέταση αίτησης ασύλου που υποβάλλεται σε κράτος μέλος ή στην Ελβετία.

               (2)

               Σύμφωνα με την απόφαση του Συμβουλίου, της 25ης Οκτωβρίου 2004, και υπό την επιφύλαξη της σύναψής της σε μεταγενέστερη ημερομηνία, υπεγράφη εξ ονόματος της Ευρωπαϊκής Κοινότητας, στις 26 Οκτωβρίου 2004, η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τα κριτήρια και τους μηχανισμούς για τον προσδιορισμό του κράτους που είναι υπεύθυνο για την εξέταση αίτησης ασύλου που υποβάλλεται σε κράτος μέλος ή στην Ελβετία.

               (3)

               Η συμφωνία πρέπει τώρα να εγκριθεί.

               (4)

               Με τη συμφωνία συστήνεται μεικτή επιτροπή με εξουσίες λήψης αποφάσεων σε ορισμένους τομείς και, ως εκ τούτου, είναι αναγκαίο να οριστεί το πρόσωπο που εκπροσωπεί την Κοινότητα εντός της επιτροπής αυτής.

               (5)

               Είναι επιπλέον αναγκαίο να προβλεφθεί διαδικασία με την οποία ορίζεται ο τρόπος θέσπισης κοινοτικής θέσης.

               (6)

               Σύμφωνα με το άρθρο 3 του πρωτοκόλλου για τη θέση του Ηνωμένου Βασιλείου και της Ιρλανδίας που έχει προσαρτηθεί ως παράρτημα στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, το Ηνωμένο Βασίλειο και η Ιρλανδία συμμετέχουν στη θέσπιση και την εφαρμογή της παρούσας απόφασης.

               (7)

               Σύμφωνα με τα άρθρα 1 και 2 του πρωτοκόλλου για τη θέση της Δανίας, που έχει προσαρτηθεί ως παράρτημα στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στη θέσπιση της παρούσας απόφασης, δεν δεσμεύεται από την εφαρμογή της ούτε υπόκειται σε αυτήν,

         ΑΠΟΦΑΣΙΖΕΙ:
   Άρθρο 1
   Εγκρίνονται εξ ονόματος της Ευρωπαϊκής Κοινότητας η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τα κριτήρια και τους μηχανισμούς για τον προσδιορισμό του κράτους που είναι υπεύθυνο για την εξέταση αίτησης ασύλου που υποβάλλεται σε κράτος μέλος ή στην Ελβετία, καθώς και τα συναφή έγγραφα, δηλαδή η τελική πράξη και η κοινή δήλωση για τις κοινές συσκέψεις των μεικτών επιτροπών.
   Τα κείμενα της συμφωνίας, της τελικής πράξης και της κοινής δήλωσης προσαρτώνται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να καταθέσει, εξ ονόματος της Ευρωπαϊκής Κοινότητας, το μέσο έγκρισης που προβλέπεται στο άρθρο 12 της συμφωνίας, προκειμένου να εκφραστεί η συναίνεση της Ευρωπαϊκής Ένωσης να δεσμευτεί.
   Άρθρο 3
   Η Επιτροπή εκπροσωπεί την Κοινότητα στη μεικτή επιτροπή που συστήνεται με το άρθρο 3 της συμφωνίας.
   Άρθρο 4
   1.   Η θέση της Κοινότητας εντός της μεικτής επιτροπής όσον αφορά την έκδοση των διαδικαστικών κανόνων, όπως προβλέπεται στο άρθρο 3 παράγραφος 2 της συμφωνίας, διατυπώνεται από την Επιτροπή έπειτα από διαβούλευση με την ειδική επιτροπή που έχει ορίσει το Συμβούλιο.
   2.   Για τις υπόλοιπες αποφάσεις της μεικτής επιτροπής, η θέση της Κοινότητας διατυπώνεται από το Συμβούλιο με ειδική πλειοψηφία έπειτα από πρόταση της Επιτροπής.
   Άρθρο 5
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 28 Ιανουαρίου 2008.

            Για το Συμβούλιο

            Ο Πρόεδρος

         D. RUPEL

   ΤΕΛΙΚΗ ΠΡΑΞΗ

   Οι πληρεξούσιοι εξέδωσαν τις κοινές διατάξεις που αναφέρονται κατωτέρω και επισυνάπτονται στην παρούσα τελική πράξη:

               1.

               Κοινή δήλωση των συμβαλλόμενων μερών για ένα στενό διάλογο·

               2.

               Κοινή δήλωση των συμβαλλόμενων μερών για την οδηγία 95/46/ΕΚ του Ευρωπαϊκού Κοινοβουλίου και του Συμβουλίου σχετικά με την προστασία των δεδομένων.

         Οι πληρεξούσιοι έλαβαν επίσης υπόψη τις δηλώσεις που αναφέρονται κατωτέρω και επισυνάπτονται στην παρούσα τελική πράξη:

               1.

               Δήλωση της Ελβετίας σχετικά με το άρθρο 4 παράγραφος 3, όσον αφορά την προθεσμία αποδοχής των νέων εξελίξεων του κεκτημένου Δουβλίνου/Eurodac·

               2.

               Δήλωση της Ευρωπαϊκής Επιτροπής για τις επιτροπές που επικουρούν την Ευρωπαϊκή Επιτροπή κατά την άσκηση των εκτελεστικών αρμοδιοτήτων της.

      Hecho en Luxemburgo, el veintiséis de octubre de dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendvier.
      Kahe tuhande neljanda aasta oktoobrikuu kahekümne kuuendal päeval Luxembourgis.
      Έγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty-sixth day of October in the year two thousand and four.
      Fait à Luxembourg, le vingt-six octobre deux mille quatre.
      Fatto a Lussemburgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tūkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer-negyedik év október havának huszonhatodik napján.
      Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizend vier.
      Sporządzono w Luksemburgu dnia dwudziestego szóstego października roku dwa tysiące czwartego.
      Feito no Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri.
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera

   ΚΟIΝΕΣ ΔΗΛΩΣΕΙΣ ΤΩΝ ΣΥΜΒΑΛΛΟΜΕΝΩΝ ΜΕΡΩΝ

   ΛΟΙΠΕΣ ΔΗΛΩΣΕΙΣ

   ΚΟΙΝΗ ΔΗΛΩΣΗ ΓΙΑ ΤΙΣ ΚΟΙΝΕΣ ΣΥΝΕΔΡΙΑΣΕΙΣ ΤΩΝ ΜΕΙΚΤΩΝ ΕΠΙΤΡΟΠΩΝ
   Η αντιπροσωπεία της Ευρωπαϊκής Επιτροπής,
   Οι αντιπροσωπείες των κυβερνήσεων της Δημοκρατίας της Ισλανδίας και του Βασιλείου της Νορβηγίας,
   Η αντιπροσωπεία της κυβέρνησης της Ελβετικής Συνομοσπονδίας,

               —

               Αποφάσισαν να οργανώνουν από κοινού τις συνεδριάσεις των μεικτών επιτροπών, που συστάθηκαν με τη συμφωνία μεταξύ της Ευρωπαϊκής Κοινότητας και της Ισλανδίας και Νορβηγίας, σχετικά με τα κριτήρια και τους μηχανισμούς για τον προσδιορισμό του κράτους που είναι υπεύθυνο για την εξέταση αίτησης ασύλου που υποβάλλεται σε κράτος μέλος ή στην Ισλανδία ή στη Νορβηγία, αφενός, και τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τα κριτήρια και τους μηχανισμούς για τον προσδιορισμό του κράτους που είναι υπεύθυνο για την εξέταση αίτησης ασύλου που υποβάλλεται σε κράτος μέλος ή στην Ελβετία, αφετέρου.

               —

               Διαπιστώνουν ότι η κοινή διεξαγωγή των συνεδριάσεων αυτών απαιτεί πραγματιστική διευθέτηση όσον αφορά την άσκηση της προεδρίας των συνεδριάσεων, όταν η προεδρία αυτή πρέπει να ασκείται από τα συνδεδεμένα κράτη βάσει της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τα κριτήρια και τους μηχανισμούς για τον προσδιορισμό του κράτους που είναι υπεύθυνο για την εξέταση αίτησης ασύλου που υποβάλλεται σε κράτος μέλος ή στην Ελβετία ή τη συμφωνία μεταξύ της Ευρωπαϊκής Κοινότητας και της Δημοκρατίας της Ισλανδίας και του Βασιλείου της Νορβηγίας σχετικά με τα κριτήρια και τους μηχανισμούς για τον προσδιορισμό του κράτους που είναι υπεύθυνο για την εξέταση αίτησης ασύλου που υποβάλλεται σε κράτος μέλος ή στην Ισλανδία ή στη Νορβηγία.

               —

               Πρέπει να σημειωθεί η επιθυμία των συνδεδεμένων κρατών να παραχωρούν εν ανάγκη την άσκηση της προεδρίας τους και να την ασκούν εκ περιτροπής κατ’ αλφαβητική σειρά του ονόματός τους, από την έναρξη ισχύος της συμφωνίας μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με τα κριτήρια και τους μηχανισμούς για τον προσδιορισμό του κράτους που είναι υπεύθυνο για την εξέταση αίτησης ασύλου που υποβάλλεται σε κράτος μέλος ή στην Ελβετία.

          ---documentbreak---

               27.2.2008

               EL

               Επίσημη Εφημερίδα της Ευρωπαϊκής Ένωσης

               L 53/5

         ΣΥΜΦΩΝΊΑ
   μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τα κριτήρια και τους μηχανισμούς για τον προσδιορισμό του κράτους που είναι υπεύθυνο για την εξέταση αίτησης ασύλου που υποβάλλεται σε κράτος μέλος ή στην Ελβετία
   Η ΕΥΡΩΠΑΪΚΗ ΚΟΙΝΟΤΗΤΑ
   και
   Η ΕΛΒΕΤΙΚΗ ΣΥΝΟΜΟΣΠΟΝΔΙΑ,
   στο εξής «τα συμβαλλόμενα μέρη»,
   ΕΚΤΙΜΩΝΤΑΣ ότι το Συμβούλιο της Ευρωπαϊκής Ένωσης εξέδωσε τον κανονισμό (ΕΚ) αριθ. 343/2003, της 18ης Φεβρουαρίου 2003, για τη θέσπιση των κριτηρίων και μηχανισμών για τον προσδιορισμό του κράτους μέλους που είναι υπεύθυνο για την εξέταση αίτησης ασύλου που υποβάλλεται σε κράτος μέλος από υπήκοο τρίτης χώρας (1) (στο εξής «κανονισμός Δουβλίνου»), που αντικατέστησε τη σύμβαση του Δουβλίνου περί καθορισμού του κράτους που είναι υπεύθυνο για την εξέταση αίτησης παροχής ασύλου η οποία υποβάλλεται σε ένα από τα κράτη μέλη των Ευρωπαϊκών Κοινοτήτων, που υπογράφηκε στο Δουβλίνο στις 15 Ιουνίου 1990 (2) (στο εξής «σύμβαση του Δουβλίνου»), και ότι η Επιτροπή των Ευρωπαϊκών Κοινοτήτων εξέδωσε τον κανονισμό (ΕΚ) αριθ. 1560/2003, της 2ας Σεπτεμβρίου 2003, για τα μέτρα εφαρμογής του κανονισμού (ΕΚ) αριθ. 343/2003 του Συμβουλίου για τη θέσπιση των κριτηρίων και μηχανισμών για τον προσδιορισμό του κράτους μέλους που είναι υπεύθυνο για την εξέταση αίτησης ασύλου που υποβάλλεται σε κράτος μέλος από υπήκοο τρίτης χώρας (3) (στο εξής «κανονισμός μέτρων εφαρμογής του Δουβλίνου»)·
   ΕΚΤΙΜΩΝΤΑΣ ότι το Συμβούλιο της Ευρωπαϊκής Ένωσης εξέδωσε τον κανονισμό (ΕΚ) αριθ. 2725/2000, της 11ης Δεκεμβρίου 2000, σχετικά με τη θέσπιση του «Eurodac» για την αντιπαραβολή δακτυλικών αποτυπωμάτων για την αποτελεσματική εφαρμογή της σύμβασης του Δουβλίνου, ώστε να μπορέσει να προσδιορισθεί το συμβαλλόμενο μέρος που είναι υπεύθυνο για την εξέταση μιας αίτησης ασύλου σύμφωνα με τη σύμβαση του Δουβλίνου (4) (στο εξής «κανονισμός Eurodac») και τον κανονισμό (ΕΚ) αριθ. 407/2002, της 28ης Φεβρουαρίου 2002, που θεσπίζει ορισμένους κανόνες εφαρμογής του κανονισμού (ΕΚ) αριθ. 2725/2000 σχετικά με τη θέσπιση του «Eurodac» για την αντιπαραβολή δακτυλικών αποτυπωμάτων για την αποτελεσματική εφαρμογή της σύμβασης του Δουβλίνου (5) (στο εξής «κανονισμός κανόνων εφαρμογής του Eurodac»)·
   ΕΚΤΙΜΩΝΤΑΣ ότι η οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (6) (στο εξής «οδηγία για την προστασία δεδομένων προσωπικού χαρακτήρα») θα πρέπει να εφαρμοσθεί από την Ελβετική Συνομοσπονδία όπως εφαρμόζεται από τα κράτη μέλη της Ευρωπαϊκής Ένωσης όταν επεξεργάζονται δεδομένα στο πλαίσιο της παρούσας συμφωνίας·
   ΛΑΜΒΑΝΟΝΤΑΣ ΥΠΟΨΗ τη γεωγραφική θέση της Ελβετικής Συνομοσπονδίας·
   ΕΚΤΙΜΩΝΤΑΣ ότι η συμμετοχή της Ελβετικής Συνομοσπονδίας στο κοινοτικό κεκτημένο που καλύπτεται από τους κανονισμούς «Δουβλίνο» και «Eurodac» (στο εξής «κεκτημένο Δουβλίνου/Eurodac») θα επιτρέψει την ενίσχυση της συνεργασίας μεταξύ της Ευρωπαϊκής Κοινότητας και της Ελβετικής Συνομοσπονδίας·
   ΕΚΤΙΜΩΝΤΑΣ ότι η Ευρωπαϊκή Κοινότητα συνήψε μια συμφωνία με τη Δημοκρατία της Ισλανδίας και το Βασίλειο της Νορβηγίας για τα κριτήρια και τους μηχανισμούς καθορισμού του κράτους που είναι αρμόδιο για την εξέταση αίτησης παροχής ασύλου που υποβάλλεται σε κράτος μέλος ή την Ισλανδία ή τη Νορβηγία (7) βάσει της σύμβασης του Δουβλίνου·
   ΕΚΤΙΜΩΝΤΑΣ ότι είναι σκόπιμο η Ελβετική Συνομοσπονδία να συνεργασθεί επί ίσοις όροις με την Ισλανδία και τη Νορβηγία για τη θέση σε ισχύ, την εφαρμογή και την ανάπτυξη του κεκτημένου Δουβλίνου/Eurodac·
   ΕΚΤΙΜΩΝΤΑΣ ότι ενδείκνυται να συναφθεί μεταξύ της Ευρωπαϊκής Κοινότητας και της Ελβετικής Συνομοσπονδίας συμφωνία που να περιλαμβάνει ανάλογα δικαιώματα και υποχρεώσεις με εκείνα που συμφωνήθηκαν μεταξύ, αφενός, της Ευρωπαϊκής Κοινότητας, και αφετέρου, της Ισλανδίας και της Νορβηγίας·
   ΠΕΠΕΙΣΜΕΝΑ ότι είναι απαραίτητο να οργανωθεί η συνεργασία μεταξύ της Ευρωπαϊκής Κοινότητας και της Ελβετικής Συνομοσπονδίας όσον αφορά τη θέση σε ισχύ, την εφαρμογή και την ανάπτυξη του κεκτημένου Δουβλίνου/Eurodac·
   ΕΚΤΙΜΩΝΤΑΣ ότι είναι απαραίτητο, για να συνδεθεί η Ελβετική Συνομοσπονδία με τις δραστηριότητες της Ευρωπαϊκής Κοινότητας στους τομείς που καλύπτονται από την παρούσα συμφωνία και να επιτραπεί η συμμετοχή της στις εν λόγω δραστηριότητες, να συσταθεί μια επιτροπή σύμφωνα με το θεσμικό πρότυπο για τη σύνδεση της Ισλανδίας και της Νορβηγίας·
   ΕΚΤΙΜΩΝΤΑΣ ότι η συνεργασία στους τομείς που καλύπτονται από τους κανονισμούς «Δουβλίνο» και «Eurodac» βασίζεται στις αρχές της ελευθερίας, της δημοκρατίας, του κράτους δικαίου και του σεβασμού των ανθρώπινων δικαιωμάτων, όπως καλύπτονται με τις εγγυήσεις ιδίως της ευρωπαϊκής σύμβασης για την προάσπιση των δικαιωμάτων του ανθρώπου και των θεμελιωδών ελευθεριών της 4ης Νοεμβρίου 1950·
   ΕΚΤΙΜΩΝΤΑΣ ότι οι διατάξεις του τίτλου IV της συνθήκης για την ίδρυση της Ευρωπαϊκής Κοινότητας και των πράξεων που θεσπίσθηκαν βάσει του εν λόγω τίτλου δεν εφαρμόζονται στο Βασίλειο της Δανίας δυνάμει του πρωτοκόλλου για τη θέση της Δανίας που είναι προσαρτημένο, μέσω της συνθήκης του Άμστερνταμ, στη συνθήκη για την Ευρωπαϊκή Ένωση και τη συνθήκη για την ίδρυση της Ευρωπαϊκής Κοινότητας, αλλά πρέπει να δημιουργηθεί η δυνατότητα για την Ελβετική Συνομοσπονδία και τη Δανία να εφαρμόζουν, στις αμοιβαίες σχέσεις τους, τις ουσιαστικές διατάξεις της παρούσας συμφωνίας·
   ΕΚΤΙΜΩΝΤΑΣ ότι είναι απαραίτητο να διασφαλισθεί ότι τα κράτη με τα οποία η Ευρωπαϊκή Κοινότητα συνδέθηκε με στόχο τη θέση σε ισχύ, την εφαρμογή και την ανάπτυξη του «κεκτημένου Δουβλίνου/Eurodac» εφαρμόζουν το εν λόγω κεκτημένο επίσης στις αμοιβαίες σχέσεις τους·
   ΕΚΤΙΜΩΝΤΑΣ ότι η ομαλή λειτουργία του κεκτημένου Δουβλίνου/Eurodac απαιτεί ταυτόχρονη εφαρμογή της παρούσας συμφωνίας με τις συμφωνίες μεταξύ των διαφόρων συνδεδεμένων μερών για τη θέση σε ισχύ και την ανάπτυξη του κεκτημένου Δουβλίνου/Eurodac που διέπει τις αμοιβαίες σχέσεις τους·
   ΣΕ ΣΧΕΣΗ με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν·
   ΕΚΤΙΜΩΝΤΑΣ τη σχέση μεταξύ του κεκτημένου του Σένγκεν και του κεκτημένου Δουβλίνου/Eurodac·
   ΕΚΤΙΜΩΝΤΑΣ ότι η σχέση αυτή απαιτεί ταυτόχρονη εφαρμογή του κεκτημένου Δουβλίνου/Eurodac με το κεκτημένο του Σένγκεν,
   ΣΥΜΦΩΝΗΣΑΝ ΤΑ ΑΚΟΛΟΥΘΑ:
   Άρθρο 1
   1.   Οι διατάξεις:

               —

               του κανονισμού «Δουβλίνο»,

               —

               του κανονισμού «Eurodac»,

               —

               του κανονισμού «μέτρα εφαρμογής του Eurodac» και

               —

               του κανονισμού «μέτρα εφαρμογής του Δουβλίνου»

         τίθενται σε ισχύ από την Ελβετική Συνομοσπονδία, στο εξής «Ελβετία», και εφαρμόζονται στις σχέσεις της με τα κράτη μέλη της Ευρωπαϊκής Ένωσης, στο εξής «κράτη μέλη».
   2.   Τα κράτη μέλη εφαρμόζουν τους κανονισμούς που προβλέπονται στην παράγραφο 1 έναντι της Ελβετίας.
   3.   Με την επιφύλαξη του άρθρου 4, οι πράξεις και τα μέτρα που λαμβάνονται από την Ευρωπαϊκή Κοινότητα για την τροποποίηση ή τη συμπλήρωση των διατάξεων που προβλέπονται στην παράγραφο 1 καθώς και οι αποφάσεις που λαμβάνονται σύμφωνα με τις διαδικασίες που προβλέπονται από τις εν λόγω διατάξεις γίνονται επίσης δεκτά, τίθενται σε ισχύ και εφαρμόζονται από την Ελβετία.
   4.   Οι διατάξεις της οδηγίας για την προστασία των δεδομένων προσωπικού χαρακτήρα, όπως εφαρμόζονται στα κράτη μέλη όσον αφορά τα δεδομένα που υποβάλλονται σε επεξεργασία για τη θέση σε ισχύ και την εφαρμογή των διατάξεων που προβλέπονται στην παράγραφο 1, τίθενται σε ισχύ και εφαρμόζονται, κατ’ αναλογία, από την Ελβετία.
   5.   Στο πλαίσιο των παραγράφων 1 και 2, οι αναφορές στα «κράτη μέλη» που περιέχονται στις διατάξεις που προβλέπονται στην παράγραφο 1 θεωρείται ότι περιλαμβάνουν την Ελβετία.
   Άρθρο 2
   1.   Κατά την εκπόνηση νέων νομοθετικών διατάξεων για την τροποποίηση ή συμπλήρωση των διατάξεων του άρθρου 1, η Επιτροπή των Ευρωπαϊκών Κοινοτήτων, στο εξής «Επιτροπή», διαβουλεύεται ανεπίσημα με τους ελβετούς εμπειρογνώμονες κατά τον ίδιο τρόπο με τον οποίο διαβουλεύεται με τους εμπειρογνώμονες των κρατών μελών για την εκπόνηση των προτάσεών της.
   2.   Η Επιτροπή, όταν διαβιβάζει τις προτάσεις της οι οποίες αναφέρονται στην παράγραφο 1 προς το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης, στο εξής «Συμβούλιο», απευθύνει αντίγραφο στην Ελβετία.
   Κατ’ αίτηση ενός από τα συμβαλλόμενα μέρη, μπορεί να πραγματοποιηθεί προκαταρκτική ανταλλαγή απόψεων στο πλαίσιο της μεικτής επιτροπής που συνιστάται δυνάμει του άρθρου 3.
   3.   Τα συμβαλλόμενα μέρη διαβουλεύονται εκ νέου, κατ’ αίτηση ενός από αυτά, στο πλαίσιο της μεικτής επιτροπής, σε σημαντικές στιγμές του σταδίου που προηγείται της θεσπίσεως των νομοθετικών διατάξεων που αναφέρονται στην παράγραφο 1, σε μια συνεχή διαδικασία ενημέρωσης και διαβούλευσης.
   4.   Τα συμβαλλόμενα μέρη συνεργάζονται καλόπιστα κατά τη διάρκεια του σταδίου ενημέρωσης και διαβούλευσης ώστε να διευκολύνουν, κατά το τέλος της διαδικασίας, τις δραστηριότητες της μεικτής επιτροπής, σύμφωνα με την παρούσα συμφωνία.
   5.   Οι εκπρόσωποι της ελβετικής κυβέρνησης δικαιούνται να διατυπώνουν υποδείξεις στο πλαίσιο της μεικτής επιτροπής όσον αφορά τα θέματα που αναφέρονται στην παράγραφο 1.
   6.   Η Επιτροπή διασφαλίζει στους ελβετούς εμπειρογνώμονες όσο το δυνατόν ευρύτερη συμμετοχή, αναλόγως των τομέων, στην προετοιμασία σχεδίων μέτρων που θα υποβληθούν μεταγενέστερα στις επιτροπές που επικουρούν την Επιτροπή στην άσκηση των εκτελεστικών της αρμοδιοτήτων. Κατά την εκπόνηση μέτρων η Επιτροπή συμβουλεύεται συνεπώς τους ελβετούς εμπειρογνώμονες εξίσου με τους εμπειρογνώμονες των κρατών μελών.
   7.   Στην περίπτωση που το Συμβούλιο συγκαλείται σύμφωνα με τη διαδικασία που εφαρμόζεται στο είδος της εν λόγω επιτροπής, η Επιτροπή διαβιβάζει στο Συμβούλιο τις απόψεις των ελβετών εμπειρογνωμόνων.
   Άρθρο 3
   1.   Συνιστάται μεικτή επιτροπή, αποτελούμενη από αντιπροσώπους των συμβαλλόμενων μερών.
   2.   Η μεικτή επιτροπή θεσπίζει τον εσωτερικό κανονισμό της με συναίνεση.
   3.   Η μεικτή επιτροπή συνέρχεται είτε με πρωτοβουλία του προέδρου της είτε κατ’ αίτηση ενός εκ των μελών της.
   4.   Η μεικτή επιτροπή συνέρχεται στο κατάλληλο επίπεδο, αναλόγως των αναγκών, για την εξέταση της θέσης σε ισχύ και της πρακτικής εφαρμογής των διατάξεων που προβλέπονται στο άρθρο 1 και την ανταλλαγή απόψεων σχετικά με την εκπόνηση πράξεων και μέτρων που τροποποιούν ή συμπληρώνουν τις διατάξεις που προβλέπονται στο άρθρο 1.
   Όλες οι ανταλλαγές πληροφοριών σχετικά με την παρούσα συμφωνία θεωρούνται ότι εντάσσονται στο πλαίσιο της εντολής της μεικτής επιτροπής.
   5.   Η προεδρία της μεικτής επιτροπής ασκείται, εκ περιτροπής, κατά τη διάρκεια μιας περιόδου έξι μηνών, από τον αντιπρόσωπο της Ευρωπαϊκής Επιτροπής και τον αντιπρόσωπο της ελβετικής κυβέρνησης.
   Άρθρο 4
   1.   Με την επιφύλαξη της παραγράφου 2, όταν το Συμβούλιο θεσπίζει πράξεις ή μέτρα που τροποποιούν ή συμπληρώνουν τις διατάξεις του άρθρου 1 και όταν οι πράξεις ή τα μέτρα θεσπίζονται σύμφωνα με τις διαδικασίες που προβλέπονται από τις εν λόγω διατάξεις, αυτές οι πράξεις ή τα μέτρα εφαρμόζονται ταυτόχρονα από τα κράτη μέλη και την Ελβετία εκτός εάν ισχύουν αντίθετες ρητές διατάξεις.
   2.   Η Επιτροπή κοινοποιεί αμελλητί στην Ελβετία τη θέσπιση των πράξεων ή μέτρων που προβλέπονται στην παράγραφο 1. Η Ελβετία αποφαίνεται σχετικά με την αποδοχή του περιεχομένου τους και σχετικά με τη μεταφορά στην εσωτερική της έννομη τάξη. Η απόφαση αυτή κοινοποιείται στην Επιτροπή εντός προθεσμίας τριάντα ημερών από τη θέσπιση των εν λόγω πράξεων ή μέτρων.
   3.   Εάν το περιεχόμενο των προαναφερθεισών πράξεων ή μέτρων μπορεί να δεσμεύσει την Ελβετία μόνο μετά την εκπλήρωση των συνταγματικών της υποχρεώσεων, η Ελβετία ενημερώνει σχετικά την Επιτροπή κατά την κοινοποίησή της. Η Ελβετία ενημερώνει γραπτώς και αμελλητί την Επιτροπή για την εκπλήρωση όλων των συνταγματικών υποχρεώσεων. Στην περίπτωση που δεν απαιτείται δημοψήφισμα, η κοινοποίηση γίνεται αμέσως μετά τη λήξη της προθεσμίας για το δημοψήφισμα. Εάν απαιτείται δημοψήφισμα, η Ελβετία διαθέτει, για να κάνει την κοινοποίηση, προθεσμία δύο ετών κατ’ ανώτατο όριο που υπολογίζεται από την κοινοποίηση της Επιτροπής. Από την καθορισθείσα προθεσμία για την έναρξη ισχύος της πράξης ή του μέτρου όσον αφορά την Ελβετία και μέχρις ότου αυτή κοινοποιήσει την εκπλήρωση των συνταγματικών υποχρεώσεων, η Ελβετία εφαρμόζει προσωρινά, στο μέτρο του δυνατού, το περιεχόμενο της εν λόγω πράξης ή μέτρου.
   4.   Εάν η Ελβετία δεν μπορεί να εφαρμόσει προσωρινά την εν λόγω πράξη ή μέτρο και το γεγονός αυτό δημιουργεί δυσχέρειες που διαταράσσουν τη λειτουργία της συνεργασίας στον τομέα του Δουβλίνου/Eurodac, η κατάσταση θα εξετασθεί από τη μεικτή επιτροπή. Η Ευρωπαϊκή Κοινότητα μπορεί να λάβει, έναντι της Ελβετίας, τα αναλογικά και απαραίτητα μέτρα για τη διασφάλιση της ομαλής λειτουργίας της συνεργασίας Δουβλίνου/Eurodac.
   5.   Η αποδοχή από την Ελβετία των πράξεων και μέτρων που προβλέπονται στην παράγραφο 1 συνιστά δικαιώματα και υποχρεώσεις μεταξύ της Ελβετίας και των κρατών μελών της Ευρωπαϊκής Ένωσης.
   6.   Εάν η Ελβετία:

               α)

               κοινοποιήσει την απόφασή της να μην δεχθεί το περιεχόμενο μιας πράξης ή ενός μέτρου που προβλέπεται στην παράγραφο 1, στο οποίο εφαρμόσθηκαν οι διαδικασίες που προβλέπονται στην παρούσα συμφωνία· ή

               β)

               δεν προβεί στην κοινοποίηση εντός της προθεσμίας των 30 μηνών που προβλέπεται στην παράγραφο 2· ή

               γ)

               δεν προβεί στην κοινοποίηση μετά τη λήξη της προθεσμίας για το δημοψήφισμα ή, σε περίπτωση δημοψηφίσματος, εντός της προθεσμίας των δύο ετών που προβλέπεται στην παράγραφο 3, ή δεν προβεί στην προσωρινή εφαρμογή που προβλέπεται στην ίδια παράγραφο από της ημερομηνίας που καθορίσθηκε για την έναρξη ισχύος της πράξης ή του μέτρου,

         η παρούσα συμφωνία αναστέλλεται.
   7.   Η μεικτή επιτροπή εξετάζει το ζήτημα που προκάλεσε την αναστολή και αναλαμβάνει να θεραπεύσει τις αιτίες της μη αποδοχής ή της μη επικύρωσης εντός προθεσμίας 90 ημερών. Αφού εξετάσει όλες τις άλλες δυνατότητες ώστε να μη θιγεί η ομαλή λειτουργία της παρούσας συμφωνίας, περιλαμβανομένης της δυνατότητας να ληφθεί υπόψη η αντιστοιχία των νομοθετικών διατάξεων, μπορεί να αποφασίσει ομόφωνα την αποκατάσταση της παρούσας συμφωνίας. Στην περίπτωση που η παρούσα συμφωνία συνεχίσει να αναστέλλεται μετά τις 90 ημέρες, παύει να ισχύει.
   Άρθρο 5
   1.   Για την επίτευξη του στόχου των συμβαλλόμενων μερών να υπάρξει μια όσο το δυνατόν πιο ενιαία εφαρμογή και ερμηνεία των διατάξεων που προβλέπονται στο άρθρο 1, η μεικτή επιτροπή ελέγχει συνεχώς την εξέλιξη της νομολογίας του Δικαστηρίου των Ευρωπαϊκών Κοινοτήτων, στο εξής «Δικαστήριο», καθώς και την εξέλιξη της νομολογίας των ελβετικών δικαστηρίων που έχουν αρμοδιότητα για τις διατάξεις αυτές. Προς το σκοπό αυτό, τα συμβαλλόμενα μέρη συμφωνούν να μεριμνήσουν ώστε να πραγματοποιείται αμελλητί η αμοιβαία διαβίβαση της νομολογίας αυτής.
   2.   Η Ελβετία δικαιούται να υποβάλλει μνημόνια ή γραπτές παρατηρήσεις στο Δικαστήριο, στην περίπτωση προσφυγής δικαστηρίου κράτους μέλους στο Δικαστήριο σχετικά με προδικαστικό ερώτημα όσον αφορά την ερμηνεία διάταξης που προβλέπεται στο άρθρο 1.
   Άρθρο 6
   1.   Κάθε έτος η Ελβετία υποβάλει έκθεση στη μεικτή επιτροπή σχετικά με τον τρόπο με τον οποίο οι διοικητικές της αρχές και τα δικαστήριά της εφήρμοσαν και ερμήνευσαν τις διατάξεις που προβλέπονται στο άρθρο 1, όπως ερμηνεύθηκαν ενδεχομένως από το Δικαστήριο.
   2.   Εάν, εντός προθεσμίας δύο μηνών αφότου ενημερώθηκε για ουσιαστική διαφορά μεταξύ της νομολογίας του Δικαστηρίου και εκείνης των ελβετικών δικαστηρίων ή για ουσιαστική διαφορά στην εφαρμογή των διατάξεων που προβλέπονται στο άρθρο 1 μεταξύ των ενδιαφερόμενων αρχών των κρατών μελών και εκείνων της Ελβετίας, η μεικτή επιτροπή δεν είναι σε θέση να διασφαλίσει την ενιαία εφαρμογή και ερμηνεία, εφαρμόζεται η διαδικασία που προβλέπεται στο άρθρο 7.
   Άρθρο 7
   1.   Στην περίπτωση διαφοράς σχετικά με την εφαρμογή ή την ερμηνεία της παρούσας συμφωνίας ή όταν προκύψει η κατάσταση που προβλέπεται στο άρθρο 6 παράγραφος 2, το θέμα εγγράφεται επίσημα, ως σημείο για το οποίο υπάρχει διαφορά, στην ημερήσια διάταξη της μεικτής επιτροπής.
   2.   Η μεικτή επιτροπή διαθέτει 90 ημέρες από την ημερομηνία της κατάρτισης της ημερήσιας διάταξης στην οποία ενεγράφη η διαφορά για να τη διευθετήσει.
   3.   Εάν η διαφορά δεν μπορεί να διευθετηθεί από τη μεικτή επιτροπή εντός της προθεσμίας των 90 ημερών που προβλέπεται στην παράγραφο 2, η προθεσμία αυτή παρατείνεται εκ νέου κατά 90 ημέρες ώστε να υπάρξει οριστικός διακανονισμός. Εάν με τη λήξη της περιόδου αυτής η μεικτή επιτροπή εξακολουθεί να μην έχει λάβει απόφαση, η παρούσα συμφωνία παύει να ισχύει στο τέλος της τελευταίας ημέρας της εν λόγω περιόδου.
   Άρθρο 8
   1.   Όσον αφορά τις διοικητικές και λειτουργικές δαπάνες που συνδέονται με την εγκατάσταση και τη λειτουργία της κεντρικής μονάδας του Eurodac, η Ελβετία καταβάλλει στο γενικό προϋπολογισμό των Ευρωπαϊκών Κοινοτήτων συνεισφορά που ανέρχεται σε ποσοστό 7,286 % ενός αρχικού ποσού αναφοράς ύψους 11 675 000 ευρώ και, με βάση το οικονομικό έτος 2004, ετήσια συνεισφορά ύψους 7,286 % σε σχέση με τις αντίστοιχες δημοσιονομικές πιστώσεις για το εν λόγω οικονομικό έτος.
   Όσον αφορά τις λοιπές διοικητικές ή λειτουργικές δαπάνες που συνδέονται με την εφαρμογή της παρούσας συμφωνίας, η Ελβετία καταβάλλει για τον σκοπό αυτό στο γενικό προϋπολογισμό των Ευρωπαϊκών Κοινοτήτων ετήσια συνεισφορά που βασίζεται στο ακαθάριστο εγχώριο προϊόν της σε συνάρτηση με το ακαθάριστο εγχώριο προϊόν του συνόλου των συμμετεχόντων κρατών.
   2.   Η Ελβετία δικαιούται να λαμβάνει τα έγγραφα που αφορούν την παρούσα συμφωνία και, στο πλαίσιο των συνεδριάσεων της μεικτής επιτροπής, να ζητεί διερμηνεία σε επίσημη γλώσσα των θεσμικών οργάνων των Ευρωπαϊκών Κοινοτήτων κατ’ επιλογή της.
   Άρθρο 9
   Η ελβετική αρχή ελέγχου που έχει αρμοδιότητα για την προστασία των δεδομένων και η ανεξάρτητη αρχή ελέγχου που συστάθηκε δυνάμει του άρθρου 286 παράγραφος 2 της συνθήκης για την ίδρυση της Ευρωπαϊκής Κοινότητας συνεργάζονται στον απαιτούμενο βαθμό για την άσκηση των καθηκόντων τους και ιδίως ανταλλάσσουν κάθε χρήσιμη πληροφορία. Οι δύο αυτές αρχές καθορίζουν τις λεπτομέρειες της συνεργασίας τους με κοινή συμφωνία.
   Άρθρο 10
   1.   Η παρούσα συμφωνία δεν επηρεάζει κατά κανένα τρόπο τις άλλες συμφωνίες που συνήφθησαν μεταξύ της Ευρωπαϊκής Κοινότητας και της Ελβετίας.
   2.   Η παρούσα συμφωνία δεν επηρεάζει κατά κανένα τρόπο τις συμφωνίες που μπορούν να συναφθούν στο μέλλον μεταξύ της Ευρωπαϊκής Κοινότητας και της Ελβετίας.
   Άρθρο 11
   1.   Το Βασίλειο της Δανίας μπορεί να ζητήσει να συμμετέχει στην παρούσα συμφωνία. Τα συμβαλλόμενα μέρη, με τη συναίνεση του Βασιλείου της Δανίας, καθορίζουν τους όρους για μια τέτοια συμμετοχή, σε ένα πρωτόκολλο στην παρούσα συμφωνία.
   2.   Η Ελβετία θα συνάψει συμφωνία με τη Δημοκρατία της Ισλανδίας και το Βασίλειο της Νορβηγίας για τη σύσταση των αμοιβαίων δικαιωμάτων και υποχρεώσεων δυνάμει των αντίστοιχων συνδέσεών τους για τη θέση σε ισχύ, την εφαρμογή και την περαιτέρω ανάπτυξη του κεκτημένου Δουβλίνου/Eurodac.
   Άρθρο 12
   1.   Η παρούσα συμφωνία υπόκειται στην επικύρωση ή την έγκριση των συμβαλλόμενων μερών. Τα μέσα επικύρωσης ή έγκρισης κατατίθενται στο γενικό γραμματέα του Συμβουλίου, ο οποίος εκτελεί χρέη θεματοφύλακα.
   2.   Η παρούσα συμφωνία αρχίζει να ισχύει την πρώτη ημέρα του μήνα που ακολουθεί την κοινοποίηση της κατάθεσης του τελευταίου μέσου επικύρωσης ή έγκρισης από το θεματοφύλακα στα συμβαλλόμενα μέρη.
   3.   Τα άρθρα 2, 3 και 4 παράγραφος 2 πρώτο εδάφιο εφαρμόζονται προσωρινά από τις ημερομηνίες υπογραφής της παρούσας συμφωνίας.
   Άρθρο 13
   Όσον αφορά τις πράξεις ή τα μέτρα που θεσπίζονται μετά την υπογραφή της παρούσας συμφωνίας πριν όμως από την έναρξη ισχύος της, η περίοδος των 30 ημερών που προβλέπεται στο άρθρο 4 παράγραφος 2 τελευταίο εδάφιο, αρχίζει να ισχύει από την ημέρα έναρξης ισχύος της παρούσας συμφωνίας.
   Άρθρο 14
   1.   Η παρούσα συμφωνία εφαρμόζεται μόνον εάν οι συμφωνίες που προβλέπονται στο άρθρο 11 τεθούν επίσης σε εφαρμογή.
   2.   Εξάλλου, η παρούσα συμφωνία εφαρμόζεται μόνον εάν η συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετίας για τη σύνδεση του τελευταίου αυτού κράτους προς τη θέση σε ισχύ, την εφαρμογή και την ανάπτυξη του κεκτημένου του Σένγκεν τεθεί επίσης σε εφαρμογή.
   Άρθρο 15
   1.   Το Λιχτενστάιν μπορεί να προσχωρήσει στην παρούσα συμφωνία.
   2.   Η προσχώρηση του Λιχτενστάιν θα αποτελέσει αντικείμενο πρωτοκόλλου της παρούσας συμφωνίας, που θα θεσπίζει όλες τις συνέπειες μιας τέτοιας προσχώρησης, περιλαμβανομένης της σύστασης δικαιωμάτων και υποχρεώσεων μεταξύ του Λιχτενστάιν και της Ελβετίας καθώς και μεταξύ του Λιχτενστάιν, αφενός, και της Ευρωπαϊκής Κοινότητας και των κρατών μελών που συνδέονται με την παρούσα συμφωνία, αφετέρου.
   Άρθρο 16
   1.   Κάθε συμβαλλόμενο μέρος μπορεί να καταγγείλει την παρούσα συμφωνία, απευθύνοντας γραπτή δήλωση στο θεματοφύλακα. Η δήλωση αυτή παράγει αποτελέσματα έξι μήνες μετά την κατάθεσή της.
   2.   Η παρούσα συμφωνία θεωρείται καταγγελθείσα εάν η Ελβετία καταγγείλει μια από τις συμφωνίες που προβλέπονται στο άρθρο 11 ή τη συμφωνία που προβλέπεται στο άρθρο 14 παράγραφος 2.
   Άρθρο 17
   1.   Η παρούσα συμφωνία συντάσσεται σε δύο αντίγραφα στην αγγλική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, ολλανδική, ουγγρική, πολωνική, πορτογαλική, σλοβακική, σλοβενική, σουηδική, τσεχική και φινλανδική γλώσσα και όλα τα κείμενα είναι εξίσου αυθεντικά.
   2.   Η γνησιότητα του κειμένου στη μαλτέζικη γλώσσα θα βεβαιωθεί από τα συμβαλλόμενα μέρη βάσει ανταλλαγής επιστολών. Το κείμενο θα είναι εξίσου αυθεντικό με τα κείμενα που αναφέρονται στην παράγραφο 1.

      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι έθεσαν την υπογραφή τους κάτω από την παρούσα συμφωνία.
      Hecho en Luxemburgo, el veintiséis de octubre de dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendvier.
      Kahe tuhande neljanda aasta oktoobrikuu kahekümne kuuendal päeval Luxembourgis.
      Έγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty-sixth day of October in the year two thousand and four.
      Fait à Luxembourg, le vingt-six octobre deux mille quatre.
      Fatto a Lussemburgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tūkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer-negyedik év október havának huszonhatodik napján.
      Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizend vier.
      Sporządzono w Luksemburgu dnia dwudziestego szóstego października roku dwa tysiące czwartego.
      Feito no Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri.
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera

      (1)  ΕΕ L 50 της 25.2.2003, σ. 1.

      (2)  ΕΕ C 254 της 19.8.1997, σ. 1.

      (3)  ΕΕ L 222 της 5.9.2003, σ. 3.

      (4)  ΕΕ L 316 της 15.12.2000, σ. 1.

      (5)  ΕΕ L 62 της 5.3.2002, σ. 1.

      (6)  ΕΕ L 281 της 23.11.1995, σ. 31. Οδηγία όπως τροποποιήθηκε με τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).

      (7)  ΕΕ L 93 της 3.4.2001, σ. 38.


title: Απόφαση (ΕΕ) 2016/1486 του Ευρωπαϊκού Κοινοβουλίου, της 28ης Απριλίου 2016, σχετικά με την απαλλαγή όσον αφορά την εκτέλεση του προϋπολογισμού του Οργανισμού Συνεργασίας των Ρυθμιστικών Αρχών Ενέργειας για το οικονομικό έτος 2014

text:
               14.9.2016

               EL

               Επίσημη Εφημερίδα της Ευρωπαϊκής Ένωσης

               L 246/167

         ΑΠΌΦΑΣΗ (ΕΕ) 2016/1486 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 28ης Απριλίου 2016
   σχετικά με την απαλλαγή όσον αφορά την εκτέλεση του προϋπολογισμού του Οργανισμού Συνεργασίας των Ρυθμιστικών Αρχών Ενέργειας για το οικονομικό έτος 2014
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Οργανισμού Συνεργασίας των Ρυθμιστικών Αρχών Ενέργειας για το οικονομικό έτος 2014,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Οργανισμού Συνεργασίας των Ρυθμιστικών Αρχών Ενέργειας για το οικονομικό έτος 2014, που συνοδεύεται από την απάντηση του Οργανισμού (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 12ης Φεβρουαρίου 2016, σχετικά με τη χορήγηση απαλλαγής στον Οργανισμό όσον αφορά την εκτέλεση του προϋπολογισμού για το οικονομικό έτος 2014 (05584/2016 – C8-0089/2016),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 713/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για την ίδρυση Οργανισμού Συνεργασίας των Ρυθμιστικών Αρχών Ενεργείας (4), και ιδίως το άρθρο 24,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και ιδίως το άρθρο 108,

               —

               έχοντας υπόψη το άρθρο 94 και το παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A8-0087/2016),

               1.

               xορηγεί απαλλαγή στον διευθυντή του Οργανισμού Συνεργασίας των Ρυθμιστικών Αρχών Ενέργειας όσον αφορά την εκτέλεση του προϋπολογισμού του Οργανισμού για το οικονομικό έτος 2014·

               2.

               eκθέτει τις παρατηρήσεις του στο ψήφισμα που ακολουθεί·

               3.

               aναθέτει στον Πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον διευθυντή του Οργανισμού Συνεργασίας των Ρυθμιστικών Αρχών Ενέργειας, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 409 της 9.12.2015, σ. 18.

      (2)  Βλέπε υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 211 της 14.8.2009, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


Avis juridique important

|

31982D0835

82/835/EOK: Απόφαση τής Επιτροπής τής 6ης Δεκεμβρίου 1982 περί συστάσεως τής Ευρωπαϊκής Επιτροπής Αναπτύξεως τής Επιστήμης καί τής Τεχνολογίας

Επίσημη Εφημερίδα αριθ. L 350 της 10/12/1982 σ. 0045 - 0046 Ισπανική ειδική έκδοση: Κεφάλαιο 16 τόμος 1 σ. 0122  Πορτογαλική ειδική έκδοση : Κεφάλαιο 16 τόμος 1 σ. 0122

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 6ης Δεκεμβρίου 1982  περί συστάσεως της Ευρωπαϊκής Επιτροπής Αναπτύξεως της Επιστήμης και της Τεχνολογίας  (82/835/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  Εκτιμώντας:  ότι η υλοποίηση της κοινής στρατηγικής στον τομέα της επιστήμης και της τεχνολογίας, και ο καθορισμός ενός γενικού προγράμματος-πλαίσιο των δραστηριοτήτων που υπάγονται στους εν λόγω τομείς, συνεπάγονται τη σταθερή και μόνιμη ενημέρωση της Επιτροπής για τις επιστημονικές και τεχνικές ανάγκες και δυνατότητες στους κόλπους της Κοινότητας·  ότι, χωρίς να ενταθούν οι προσπάθειες για την τόνωση της επιστήμης και της τεχνολογίας που ήδη καταβάλλονται σε εθνικό και κοινοτικό επίπεδο, και χωρίς να αξιοποιηθούν, προς το σκοπό αυτό, οι δυνατότητες που παρέχει η κοινοτική διάσταση, οι συνθήκες προόδου της επιστήμης και της τεχνολογίας στην Κοινότητα δεν θα είναι οι καλύτερες δυνατές·  ότι, προς το σκοπό αυτό, η Επιτροπή πρέπει να έχει την ευχέρεια ανάλυσης και εκτίμησης των δυνατοτήτων της έρευνας-ανάπτυξης στην Κοινότητα, εκτίμησης και α- ξιολόγησης των βραχυπρόθεσμων, μεσοπρόθεσμων και μακροπρόθεσμων επιστημονικών και τεχνικών δυνατοτήτων·  ότι η ανάλυση αυτή του επιστημονικού και τεχνικού δυναμικού της Κοινότητας, όπως και η διαπίστωση των δυνατοτήτων της, εφόσον πρέπει να γίνουν σε συνεργασία με τις αρμόδιες εθνικές αρχές, προϋποθέτει τη στενή συνεργασία της ευρωπαϊκής επιστημονικής και τεχνικής κοινότητας, στο πλαίσιο ενός μόνιμου και σταθερού διαλόγου με τους εμπειρογνώμονες με υψηλή εξειδίκευση στους εν λόγω τομείς,  ΑΠΟΦΑΣΙΖΕΙ:  Άρθρο 1  Συνιστάται, στα πλαίσια της Επιτροπής, Ευρωπαϊκή Επιτροπή Αναπτύξεως της Επιστήμης και της Τεχνολογίας, που στο εξής καλείται «επιτροπή».  Άρθρο 2  1. Κύριο καθήκον της επιτροπής είναι η συνδρομή της Επιτροπής στη χάραξη και εφαρμογή της πολιτικής της στον τομέα της τόνωσης του επιστημονικού και τεχνικού δυναμικού της Κοινότητας · συμβάλλει, ιδίως, στη συστηματική ανάλυση των επιστημονικών και τεχνικών αναγκών και δυνατοτήτων της Κοινότητας. Επίσης, η επιτροπή συνδράμει την Επιτροπή στη χάραξη της κοινής στρατηγικής στον τομέα της έρευνας-ανάπτυξης, παρέχει στην Επιτροπή στοιχεία που της είναι χρήσιμα για την κατάρτιση του γενικού προγράμματος-πλαίσιο των κοινοτικών επιστημονικών και τεχνικών δραστηριοτήτων.  2. Προκειμένου να υλοποιήσει τους στόχους που αναφέρονται στην παράγραφο 1, η επιτροπή:  - συμμετέχει, μετά από αίτηση της Επιτροπής, στην ποιοτική ανάλυση του επιστημονικού και τεχνικού δυναμικού της Κοινότητας, που πραγματοποιεί η Επιτροπή με τη βοήθεια των συμβουλευτικών επιτροπών στον τομέα της έρευνας ανάπτυξης·  - ανταλλάσει πληροφορίες με την Επιτροπή για τις ενέργειες που έχουν αναληφθεί ή που πρέπει να αναληφθούν σε κοινοτικό επίπεδο, καί, ενδεχομένως, για τη συνέχεια που πρέπει να δοθεί σ ' αυτές·  - διατυπώνει γνώμες ή υποβάλλει εκθέσεις στην Επιτροπή στο πλαίσιο της κοινής στρατηγικής για την έρευνα-ανάπτυξη, ιδίως, όσον αφορά την ανάλυση των επιστημονικών και τεχνικών αναγκών και δυνατοτήτων στους κόλπους της Κοινότητας, και την αξιολόγηση των αιτήσεων για παρέμβαση που υποβάλλονται στην Επιτροπή στο πλαίσιο των κοινοτικών δραστηριοτήτων για την τόνωση του επιστημονικού και τεχνικού δυναμικού της Κοινότητας.  3. Οι λεπτομέρειες για τη διάδοση των γνωμών και εκθέσεων της επιτροπής καθορίζονται σε συμφωνία με την Επιτροπή.  Άρθρο 3  1. Η επιτροπή περιλαμβάνει είκοσι ένα μέλη.  2. Αποτελείται από προσωπικότητες πολύ υψηλού επιπέδου, αυθεντίες αναγνωρισμένες από τους ευρωπαϊκούς επιστημονικούς, τεχνολογικούς και βιομηχανικούς κύκλους, που συμμετέχουν ενεργά στις δραστηριότητες στο πλαίσιο των εθνικών συστημάτων έρευνας-ανάπτυξης, και οι οποίοι έχουν γνώση των εθνικών πολιτικών όσον αφορά την επιστήμη και την τεχνική.  3. Τα μέλη της επιτροπής διορίζονται υπό την προσωπική τους ιδιότητα από την Επιτροπή, η οποία, προς το σκοπό αυτό, πραγματοποιεί τις αναγκαίες επαφές με τα Κράτη μέλη. 4. Η επιτροπή περιλαμβάνει έναν τουλάχιστον πολίτη κάθε Κράτους μέλους και τέσσερις κατ' ανώτατο όριο.  5. Η κατάσταση με τα μέλη της επιτροπής δημοσιεύεται από την Επιτροπή στην Επίσημη Εφημερίδα των Ευρωπαϊκών Κοινοτήτων.  Άρθρο 4  Η διάρκεια της θητείας του μέλους της επιτροπής είναι τέσσερα έτη. Τα μέλη της επιτροπής εξακολουθούν να εργάζονται μέχρις ότου οριστικοποιηθεί η αντικατάστασή τους ή ανανέωση της θητείας τους.  Οι λεπτομέρειες της ανανέωσης της επιτροπής καθορίζονται στο εσωτερικό κανονισμό.  Τα μέλη δεν αμείβονται για τα καθήκοντα που ασκούν· τα έξοδα ταξιδίου και διαμονής για τις συνεδριάσεις της επιτροπής καλύπτονται από την Επιτροπή, κατ' εφαρμογή των διοικητικών κανόνων που ισχύουν.  Άρθρο 5  Η επιτροπή προεδρεύεται από έναν πρόεδρο που εκλέγεται μεταξύ των μελών της. Η εκλογή πραγματοποιείται με πλειοψηφία δύο τρίτων των παρόντων μελών, ενώ απαιτούνται τουλάχιστον δέκα ευνοϊκοί ψήφοι.  Με την ίδια πλειοψηφία και με τους ίδιους όρους εκλέγονται δύο αντιπρόεδροι, οι οποίοι αναπληρώνουν τον πρόεδρο σε περίπτωση κωλύματός του.  Ο πρόεδρος και οι αντιπρόεδροι, με δύο μέλη που εκλέγονται με τον ίδιο τρόπο, αποτελούν το γραφείο της επιτροπής, την οποία αντιπροσωπεύουν, σε μόνιμη βάση, στην Επιτροπή.  Η διάρκεια της θητείας του γραφείου καθορίζεται στον εσωτερικό κανονισμό.  Η οργάνωση της εργασίας και η γραμματεία της επιτροπής διασφαλίζονται από την Επιτροπή σε στενή συνεργασία με τον πρόεδρο.  Άρθρο 6  1. Η επιτροπή συνεδριάζει τακτικά στην έδρα της Επιτροπής, μετά από πρόσκληση της τελευταίας. Πραγματοποιούνται τουλάχιστον τέσσερις συνεδριάσεις κατ' ετος.  2. Οι αντιπρόσωποι της Επιτροπής συμμετέχουν αυτοδικαίως στις συνεδριάσεις της επιτροπής και των ομάδων εργασίας πού, ενδεχομένως, θα σχηματίσει.  Άρθρο 7  Η επιτροπή θεσπίζει τον εσωτερικό κανονισμό της.  Άρθρο 8  Με την επιφύλαξη των διατάξεων του άρθρου 214 της συνθήκης, τα μέλη της επιτροπής είναι υποχρεωμένα να μην κοινολογούν τις πληροφορίες που περιέρχονται στην αντίληψή τους από τις εργασίες της επιτροπής ή των ομάδων της εργασίας, όταν η Επιτροπή πληροφορεί τα μέλη ότι μια γνώμη ή ένα ζήτημα έχει εμπιστευτικό χαρακτήρα.  Στην περίπτωση αυτή, μόνο τα μέλη της επιτροπής και οι αντιπρόσωποι της Επιτροπής συμμετέχουν στις συνεδριάσεις.  Άρθρο 9  Η παρούσα απόφαση εφαρμόζεται από τις 6 Δεκεμβρίου 1982.  Έγινε στις Βρυξέλλες, στις 6 Δεκεμβρίου 1982.  Για την 'Επιτροπή  Etienne DAVIGNON  Αντιπρόεδρος


Avis juridique important

|

31992D0310

92/310/ΕΟΚ, Ευρατόμ, ΕΚΑΧ: Απόφαση της Επιτροπής της 21ης Μαΐου 1992 για την προσαρμογή των διορθωτικών συντελεστών που εφαρμόζονται από την 1η Οκτωβρίου 1991 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα

Επίσημη Εφημερίδα αριθ. L 163 της 17/06/1992 σ. 0021 - 0022

ΑΠΟΦΑΣΗ ΤΗΣ ΕΠΙΤΡΟΠΗΣ  της 21ης Μαΐου 1992  για την προσαρμογή των διορθωτικών συντελεστών που εφαρμόζονται από την 1η Οκτωβρίου 1991 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα  (92/310/ΕΟΚ,  Ευρατόμ, ΕΚΑΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1), και τροποποιήθηκε τελευταία από τον κανονισμό (ΕΚΑΧ, ΕΟΚ, Ευρατόμ) αριθ. 3830/91 (2), και ιδίως το  άρθρο 13 δεύτερο εδάφιο του παραρτήματος Χ,  Εκτιμώντας:  ότι με τον κανονισμό (ΕΟΚ, Ευρατόμ, ΕΚΑΧ) αριθ. 572/92 του Συμβουλίου (3) καθορίστηκαν, κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιουλίου 1991  στις καταβαλλόμενες αποδοχές στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες-  ότι κατά τους τελευταίους μήνες η Επιτροπή προέβη σε διάφορες προσαρμογές αυτών των διορθωτικών συνελεστών (4), σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης-  ότι πρέπει να προσαρμοστούν από 1ης Οκτωβρίου 1991 ορισμένοι διορθωτικοί συντελεστές, καθόσον με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη  τιμή συναλλάγματος, αποδεικνύεται για ορισμένες τρίτες χώρες ανώτερη του 5 % μετά τον τελευταίο καθορισμό ή προσαρμογή,  ΑΠΟΦΑΣΙΖΕΙ:  Άρθρο μόνο  Από 1ης Οκτωβρίου 1991 οι διορθωτικοί συντελεστές που εφαρμόζονται στις αποδοχές των υπαλλήλων, που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας διορισμού, προσαρμόζονται σύμφωνα με το παράρτημα.  Οι τιμές συναλλάγματος για την καταβολή αυτών των αποδοχών είναι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας από την οποία παράγει αποτελέσματα η παρούσα  απόφαση. Βρυξέλλες, 21 Μαΐου 1992. Για την Επιτροπή  Antonio CARDOSO E CUNHA  Μέλος της Επιτροπής   (1) ΕΕ αριθ. L 56 της 4. 3. 1968, σ. 1. (2) ΕΕ αριθ. L 361 της 31. 12. 1991, σ. 1. (3) ΕΕ αριθ. L 62 της 7. 3. 1992, σ. 3. (4) Βλέπε σελίδα 19 της παρούσας Επίσημης Εφημερίδας.    ΠΑΡΑΡΤΗΜΑ       Τόπος υπηρεσίας  Διορθωτικοί συντελεστές που ισχύουν από 1ης Οκτωβρίου 1991       Βραζιλία  71,8400000  Βουλγαρία  33,0500000  Αϊτή  108,1000000  Τζαμάικα  63,8200000  Περού  121,8000000  Σιέρρα Λεόνε  67,1500000  Σομαλία  52,5500000  Σουδάν   329,8500000  Τουρκία  58,2000000  Γιουγκοσλαβία  78,2500000  Ζαΐρ  40,0500000


title: Απόφαση 2012/331/ΚΕΠΠΑ του Συμβουλίου, της 25ης Ιουνίου 2012 , για την παράταση της εντολής του ειδικού εντεταλμένου της Ευρωπαϊκής Ένωσης στο Αφγανιστάν

text:
               26.6.2012

               EL

               Επίσημη Εφημερίδα της Ευρωπαϊκής Ένωσης

               L 165/68

         ΑΠΌΦΑΣΗ 2012/331/ΚΕΠΠΑ ΤΟΥ ΣΥΜΒΟΥΛΊΟΥ
   της 25ης Ιουνίου 2012
   για την παράταση της εντολής του ειδικού εντεταλμένου της Ευρωπαϊκής Ένωσης στο Αφγανιστάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 22 Μαρτίου 2010, το Συμβούλιο εξέδωσε την απόφαση 2010/168/ΚΕΠΠΑ (1) για τον διορισμό του κ. Vygaudas UŠACKAS ως ειδικού εντεταλμένου της Ευρωπαϊκής Ένωσης («ΕΕΕΕ») στο Αφγανιστάν. Η εντολή αυτή λήγει στις 30 Ιουνίου 2012.

               (2)

               Η εντολή του ΕΕΕΕ θα πρέπει να παραταθεί για άλλο ένα δωδεκάμηνο.

               (3)

               Ο ΕΕΕΕ θα εκτελέσει την εντολή του εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να παρακωλύσει την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ειδικός εντεταλμένος της Ευρωπαϊκής Ένωσης
   H εντολή του κ. Vygaudas UŠACKAS ως ΕΕΕΕ στο Αφγανιστάν παρατείνεται μέχρι την 30ή Ιουνίου 2012. Η εντολή του ΕΕΕΕ μπορεί να λήξει ενωρίτερα, εφόσον το αποφασίσει το Συμβούλιο, βάσει πρότασης της Υπάτης Εκπροσώπου της Ένωσης για θέματα εξωτερικής πολιτικής και πολιτικής ασφαλείας («ΥΕ»).
   Άρθρο 2
   Στόχοι πολιτικής
   Ο ΕΕΕΕ εκπροσωπεί την Ευρωπαϊκή Ένωση και προωθεί τους στρατηγικούς στόχους της Ένωσης στο Αφγανιστάν, σε στενή συνεργασία με τους αντιπροσώπους των κρατών μελών στο Αφγανιστάν. Ειδικότερα, ο ΕΕΕΕ:

               α)

               συμβάλλει στην υλοποίηση της κοινής δήλωσης ΕΕ-Αφγανιστάν και καθοδηγεί την εφαρμογή του σχεδίου δράσης της ΕΕ για το Αφγανιστάν και το Πακιστάν, σε ό,τι αφορά το Αφγανιστάν, συνεργαζόμενος προς τούτο με τους αντιπροσώπους των κρατών μελών στο Αφγανιστάν·

               β)

               υποστηρίζει τον πολιτικό διάλογο Ευρωπαϊκή Ένωση - Αφγανιστάν·

               γ)

               στηρίζει τον κεντρικό ρόλο των Ηνωμένων Εθνών («ΗΕ») στο Αφγανιστάν, με ιδιαίτερη έμφαση στη συμβολή για τον καλύτερο συντονισμό της διεθνούς βοήθειας, προάγοντας έτσι την εφαρμογή των ανακοινώσεων των διασκέψεων του Λονδίνου, της Καμπούλ και της Βόννης καθώς και των συναφών αποφάσεων των ΗΕ.

         Άρθρο 3
   Εντολή
   Προκειμένου να εκπληρώσει την εντολή του, ο ΕΕΕΕ, σε στενή συνεργασία με τους αντιπροσώπους των κρατών μελών στο Αφγανιστάν:

               α)

               προωθεί τις απόψεις της Ένωσης για την πολιτική διαδικασία και τις εξελίξεις στο Αφγανιστάν·

               β)

               διατηρεί στενή επαφή με τους αντιπροσωπευτικούς θεσμούς του Αφγανιστάν και υποστηρίζει την ανάπτυξή τους, ιδίως της κυβέρνησης και του Κοινοβουλίου, καθώς και των τοπικών αρχών. Επαφή θα πρέπει επίσης να διατηρείται με άλλες αφγανικές πολιτικές ομάδες και άλλους ενδιαφερόμενους παράγοντες στο Αφγανιστάν·

               γ)

               διατηρεί στενή επαφή με τους ενδιαφερόμενους διεθνείς και περιφερειακούς παράγοντες στο Αφγανιστάν, και κυρίως με τον ειδικό αντιπρόσωπο του γενικού γραμματέα των ΗΕ και τον ανώτερο μη στρατιωτικό αντιπρόσωπο του Οργανισμού Βορειοατλαντικού Συμφώνου και άλλους βασικούς εταίρους και οργανισμούς·

               δ)

               ενημερώνει για την πρόοδο που σημειώνεται όσον αφορά την επίτευξη των στόχων της κοινής δήλωσης ΕΕ-Αφγανιστάν, του σχεδίου δράσης της ΕΕ για το Αφγανιστάν και το Πακιστάν, σε ό,τι αφορά το Αφγανιστάν και των διασκέψεων του Λονδίνου, της Καμπούλ και της Βόννης, καθώς και άλλων συναφών διεθνών διασκέψεων, ιδίως στους ακόλουθους τομείς:

                           —

                           δημιουργία μη στρατιωτικών υποδομών, κυρίως σε επίπεδο κατώτερο του εθνικού,

                           —

                           χρηστή διακυβέρνηση και δημιουργία θεσμών απαιτουμένων για την ύπαρξη κράτους δικαίου, ιδίως ανεξάρτητη δικαιοσύνη,

                           —

                           εκλογικές μεταρρυθμίσεις,

                           —

                           μεταρρυθμίσεις στον τομέα της ασφάλειας, μεταξύ άλλων με την ενίσχυση δικαστικών θεσμών, του εθνικού στρατού και της αστυνομίας,

                           —

                           προώθηση της ανάπτυξης, κυρίως μέσω της γεωργίας και της αγροτικής ανάπτυξης,

                           —

                           τήρηση των διεθνών υποχρεώσεων του Αφγανιστάν στον τομέα των ανθρώπινων δικαιωμάτων, συμπεριλαμβανομένου του σεβασμού των δικαιωμάτων των ατόμων που ανήκουν σε μειονότητες και των δικαιωμάτων των γυναικών και των παιδιών,

                           —

                           σεβασμός των δημοκρατικών αρχών και του κράτους δικαίου,

                           —

                           προώθηση της συμμετοχής των γυναικών στη δημόσια διοίκηση και στην κοινωνία των πολιτών,

                           —

                           τήρηση των διεθνών υποχρεώσεων του Αφγανιστάν, μεταξύ άλλων με τη συνεργασία στις διεθνείς προσπάθειες για την καταπολέμηση της τρομοκρατίας, της παράνομης διακίνησης ναρκωτικών και της εμπορίας ανθρώπων, καθώς και της διάδοσης όπλων μαζικής καταστροφής και συναφούς υλικού,

                           —

                           διευκόλυνση της ανθρωπιστικής βοήθειας και της ομαλής επιστροφής των προσφύγων και των εκτοπισθέντων προσώπων στο εσωτερικό της χώρας, και

                           —

                           ενίσχυση της αποτελεσματικότητας της παρουσίας και των δραστηριοτήτων της Ένωσης στο Αφγανιστάν και συμβολή στην κατάρτιση των τακτικών εξαμηνιαίων εκθέσεων προόδου εφαρμογής του σχεδίου δράσης της ΕΕ, όπως έχει ζητηθεί από το Συμβούλιο·

               ε)

               συμμετέχει ενεργά σε τοπικά σώματα συντονισμού, όπως το μεικτό συμβούλιο συντονισμού και παρακολούθησης, και, παράλληλα, ενημερώνει πλήρως τα μη συμμετέχοντα κράτη μέλη σχετικά με αποφάσεις που λαμβάνονται στα επίπεδα αυτά·

               στ)

               ενημερώνει για τη συμμετοχή και της θέσεις της Ένωσης σε διεθνείς διασκέψεις σχετικά με το Αφγανιστάν και συμβάλλει στην προώθηση της περιφερειακής συνεργασίας·

               ζ)

               συμβάλλει στην εφαρμογή της πολιτικής της Ένωσης στον τομέα των ανθρώπινων δικαιωμάτων και των κατευθυντήριων γραμμών της ΕΕ για τα ανθρώπινα δικαιώματα, ιδίως όσον αφορά τις γυναίκες και τα παιδιά στις πληττόμενες από συγκρούσεις περιοχές, ειδικότερα με την παρακολούθηση και τον εξορθολογισμό των εξελίξεων από αυτήν την άποψη.

         Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής και ενεργεί υπό την εξουσία της ΥΕ.
   2.   Η Επιτροπή Πολιτικής και Ασφάλειας («ΕΠΑ») αποτελεί προνομιούχο συνομιλητή του ΕΕΕΕ και συνιστά το πρωταρχικό σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική στήριξη στο πλαίσιο της εντολής, με την επιφύλαξη των εξουσιών της ΥΕ.
   3.   Ο ΕΕΕΕ συνεργάζεται στενά με την Ευρωπαϊκή Υπηρεσία Εξωτερικής Δράσης («ΕΥΕΔ») και τα αρμόδια τμήματα αυτής.
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ για το χρονικό διάστημα από την 1η Ιουλίου 2012 έως τις 30 Ιουνίου 2013, ανέρχεται σε 6 380 000 EUR.
   2.   Η διαχείριση των δαπανών γίνεται σύμφωνα με τις διαδικασίες και τους κανόνες που εφαρμόζονται στον γενικό προϋπολογισμό της Ένωσης.
   3.   Η διαχείριση των δαπανών αποτελεί αντικείμενο σύμβασης μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Εντός των πλαισίων της εντολής του και των αντίστοιχων διαθέσιμων οικονομικών μέσων, ο ΕΕΕΕ είναι υπεύθυνος για τη σύσταση μιας ομάδας. Η ομάδα περιλαμβάνει την εμπειρογνωμοσύνη σε ειδικά ζητήματα πολιτικής, όπως απαιτεί η εντολή. Ο ΕΕΕΕ ενημερώνει πάραυτα και τακτικά το Συμβούλιο και την Επιτροπή για τη σύνθεση της ομάδας.
   2.   Τα κράτη μέλη, τα θεσμικά όργανα της Ένωσης και η ΕΥΕΔ μπορούν να προτείνουν την απόσπαση προσωπικού στην υπηρεσία του ΕΕΕΕ. Οι αποδοχές του αποσπασμένου προσωπικού καλύπτονται από το κράτος μέλος, το θεσμικό όργανο της Ένωσης ή την ΕΥΕΔ, αντιστοίχως. Εμπειρογνώμονες αποσπασμένοι από τα κράτη μέλη στα θεσμικά όργανα της Ένωσης ή στην ΕΥΕΔ μπορούν επίσης να τοποθετηθούν στην υπηρεσία του ΕΕΕΕ. Το διεθνές συμβασιούχο προσωπικό έχει την ιθαγένεια κράτους μέλους.
   3.   Όλο το αποσπασμένο προσωπικό παραμένει υπό τη διοικητική εξουσία του αποστέλλοντος κράτους μέλους, του αποστέλλοντος θεσμικού οργάνου της Ένωσης ή της ΕΥΕΔ και εκτελεί τα καθήκοντά του και ενεργεί υπέρ της εντολής του ΕΕΕΕ.
   Άρθρο 7
   Προνόμια και ασυλίες του ΕΕΕΕ και του προσωπικού του
   Τα προνόμια, οι ασυλίες και λοιπές εγγυήσεις που απαιτούνται για την εκτέλεση και την ομαλή διεξαγωγή της αποστολής του ΕΕΕΕ και των μελών του προσωπικού του συμφωνούνται με το μέρος ή τα μέρη υποδοχής, ανάλογα με την περίπτωση. Τα κράτη μέλη και η Επιτροπή παρέχουν κάθε απαιτούμενη υποστήριξη για τον σκοπό αυτό.
   Άρθρο 8
   Ασφάλεια των διαβαθμισμένων πληροφοριών της ΕΕ
   Ο ΕΕΕΕ και τα μέλη της ομάδας του τηρούν τις αρχές ασφαλείας και τους στοιχειώδεις κανόνες που θεσπίσθηκαν με την απόφαση 2011/292/ΕΕ του Συμβουλίου, της 31ης Μαρτίου 2011, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (2).
   Άρθρο 9
   Πρόσβαση στις πληροφορίες και υλικοτεχνική στήριξη
   1.   Τα κράτη μέλη, η Επιτροπή και η Γενική Γραμματεία του Συμβουλίου μεριμνούν ώστε να παρέχεται πρόσβαση στον ΕΕΕΕ σε κάθε σχετική πληροφορία.
   2.   Οι αντιπροσωπείες της Ένωσης και/ή τα κράτη μέλη, ανάλογα με την περίπτωση, παρέχουν υλικοτεχνική στήριξη στην περιοχή.
   Άρθρο 10
   Ασφάλεια
   Σύμφωνα με την πολιτική της Ένωσης σχετικά με την ασφάλεια του προσωπικού που αναπτύσσεται εκτός της Ένωσης και εκτελεί επιχειρησιακά καθήκοντα δυνάμει του τίτλου V της Συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, σε συμφωνία με την εντολή του και με την κατάσταση της ασφάλειας στη γεωγραφική περιοχή που υπάγεται στη σφαίρα ευθύνης του, για την ασφάλεια του συνόλου του προσωπικού υπό την άμεση εξουσία του, κυρίως δε:

               α)

               καταρτίζει ειδικό σχέδιο ασφάλειας για την αποστολή, βάσει καθοδήγησης της ΕΥΕΔ, το οποίο περιλαμβάνει ειδικά υλικά, οργανωτικά και διαδικαστικά μέτρα ασφάλειας, που διέπουν τη διαχείριση της ασφάλειας κινήσεων του προσωπικού προς την περιοχή αποστολής, καθώς και εντός αυτής, καθώς και τη διαχείριση συμβάντων που αφορούν την ασφάλεια και σχέδιο έκτακτης ανάγκης και εκκένωσης της αποστολής·

               β)

               εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στον τόπο αποστολής·

               γ)

               μεριμνά ώστε όλα τα μέλη της ομάδας του που θα αναπτυχθεί εκτός της Ένωσης, συμπεριλαμβανομένου του προσωπικού που προσλαμβάνεται επιτόπου, να έχουν λάβει την κατάλληλη κατάρτιση όσον αφορά την ασφάλεια πριν ή μόλις φθάσουν στην περιοχή αποστολής τους, με βάση τις διαβαθμίσεις κινδύνου που έχουν ορισθεί για τον τόπο αποστολής από την ΕΥΕΔ·

               δ)

               μεριμνά για την εφαρμογή όλων των εγκεκριμένων συστάσεων που έχουν διατυπωθεί στα πλαίσια των τακτικών αξιολογήσεων ασφάλειας και υποβάλλει γραπτές εκθέσεις για την εφαρμογή τους και για άλλα ζητήματα ασφάλειας στο πλαίσιο των εκθέσεων προόδου και των εκθέσεων σχετικά με την εκτέλεση της εντολής στην ΥΕ, στο Συμβούλιο και στην Επιτροπή.

         Άρθρο 11
   Υποβολή εκθέσεων
   Ο ΕΕΕΕ υποβάλλει τακτικά γραπτές και προφορικές εκθέσεις στην ΥΕ και στην ΕΠΑ. Ο ΕΕΕΕ υποβάλλει επίσης εκθέσεις, ανάλογα με τις ανάγκες, στις ομάδες εργασίας του Συμβουλίου. Τακτικές γραπτές εκθέσεις διανέμονται μέσω του δικτύου COREU. Κατόπιν σύστασης της ΥΕ ή της ΕΠΑ, ο ΕΕΕΕ υποβάλει εκθέσεις στο Συμβούλιο Εξωτερικών Υποθέσεων.
   Άρθρο 12
   Συντονισμός
   1.   Ο ΕΕΕΕ θα συμβάλει στην ενότητα, τη συνέπεια και την αποτελεσματικότητα των δράσεων της Ένωσης και θα εξασφαλίσει ότι όλα τα μέσα της Ένωσης και οι δράσεις των κρατών μελών αναλαμβάνονται με συνέπεια για την επίτευξη των στόχων πολιτικής της Ένωσης. Οι δραστηριότητες του ΕΕΕΕ συντονίζονται με εκείνες της Επιτροπής, καθώς και με τις δραστηριότητες του ΕΕΕΕ για την Κεντρική Ασία και με την αντιπροσωπεία της Ένωσης στο Πακιστάν. Ο ΕΕΕΕ ενημερώνει τακτικά τις αποστολές των κρατών μελών και τις αντιπροσωπείες της Ένωσης.
   2.   Στην περιοχή της αποστολής, διατηρείται στενή επαφή με τους αρχηγούς των αντιπροσωπειών της Ένωσης και τους αρχηγούς αποστολής των κρατών μελών. Καταβάλλουν κάθε δυνατή προσπάθεια προκειμένου να επικουρούν τον ΕΕΕΕ κατά την εκτέλεση της εντολής. Ο ΕΕΕΕ παρέχει στον επικεφαλής της αστυνομικής αποστολής της Ευρωπαϊκής Ένωσης στο Αφγανιστάν (EUPOL AFGHANISTAN) επιτόπια πολιτική καθοδήγηση. Ο ΕΕΕΕ και ο διοικητής μη στρατιωτικών επιχειρήσεων διαβουλεύονται μεταξύ τους, ανάλογα με την περίπτωση. Ο ΕΕΕΕ διατηρεί επίσης επαφές επιτόπου με άλλους διεθνείς και περιφερειακούς παράγοντες.
   Άρθρο 13
   Επανεξέταση
   Η υλοποίηση της παρούσας απόφασης και η συνοχή της με άλλες συμβολές της Ένωσης στην περιοχή υπόκεινται σε τακτική επανεξέταση. Ο ΕΕΕΕ υποβάλλει στην ΥΕ, στο Συμβούλιο και στην Επιτροπή έκθεση προόδου στο τέλος Δεκεμβρίου του 2012 και συγκεφαλαιωτική έκθεση για την εκτέλεση της εντολής κατά τη λήξη της εντολής.
   Άρθρο 14
   Έναρξη ισχύος
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 25 Ιουνίου 2012.

            Για το Συμβούλιο

            Η Πρόεδρος

         C. ASHTON

      (1)  ΕΕ L 75 της 23.3.2010, σ. 22.

      (2)  ΕΕ L 141 της 27.5.2001, σ. 17.


Avis juridique important

|

31997D0756

97/756/ΕΚ: Απόφαση της Επιτροπής της 4ης Νοεμβρίου 1997 για τον ορισμό των μελών της επιτροπής ανώτερων επιθεωρητών εργασίας (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 307 της 12/11/1997 σ. 0031 - 0032

ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Νοεμβρίου 1997 για τον ορισμό των μελών της επιτροπής ανώτερων επιθεωρητών εργασίας (Κείμενο που παρουσιάζει ενδιαφέρον για τον ΕΟΧ) (97/756/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη την απόφαση 95/319/ΕΚ της Επιτροπής, της 12ης Ιουλίου 1995, σχετικά με τη συγκρότηση επιτροπής ανώτερων επιθεωρητών εργασίας (1), και ιδίως το άρθρο 5,Εκτιμώντας:ότι τα μέλη της επιτροπής ορίζονται από την Επιτροπή κατόπιν προτάσεως των κρατών μελών, σύμφωνα με το άρθρο 5 παράγραφος 2 της εν λόγω απόφασης 7ότι η επιτροπή περιλαμβάνει δύο εκπροσώπους από κάθε κράτος μέλος, σύμφωνα με το άρθρο 5 παράγραφος 1 της προαναφερθείσας απόφασης 7ότι η θητεία των μελών της επιτροπής είναι τριετής, σύμφωνα με το άρθρο 5 παράγραφος 3 της εν λόγω απόφασης,ΑΠΟΦΑΣΙΖΕΙ:Άρθρο μόνο Τα άτομα των οποίων το όνομα αναφέρεται στο παράρτημα της παρούσας απόφασης ορίζονται ως μέλη της επιτροπής ανώτερων επιθεωρητών εργασίας για τριετή περίοδο, η οποία ξεκινά την 1η Ιανουαρίου 1998.Βρυξέλλες, 4 Νοεμβρίου 1997.Για την ΕπιτροπήPαdraig FLYNNΜέλος της Επιτροπής(1) ΕΕ L 188 της 9. 8. 1995, σ. 11.ΠΑΡΑΡΤΗΜΑ ΒΕΛΓΙΟMarc HeselmansJan de VilΔΑΝΙΑJens AndersenJens JensenΓΕΡΜΑΝΙΑRainer OpfermannGerd AlbrachtΕΛΛΑΔΑΑρετή ΚαφετζοπούλουΜατίνα ΠισιμίσηΙΣΠΑΝΙΑFrancisco Javier MinondoRafael Martνnez de la GαndaraΓΑΛΛΙΑFranηois BrunRoxan CapmartinΙΡΛΑΝΔΙΑMichael HenryPatrick FureyΙΤΑΛΙΑFilomena ManocchioMariano MartoneΛΟΥΞΕΜΒΟΥΡΓΟPaul WeberRobert HubertyΚΑΤΩ ΧΩΡΕΣPaul HuijzendveldHiddo WesselsΑΥΣΤΡΙΑEva-Elisabeth SzymanskiGertrud BreindlΠΟΡΤΟΓΑΛΙΑInαcio Mota da SilvaManuel Joaquim Ferreira Maduro RoxoΦΙΝΛΑΝΔΙΑMikko HurmalainenJukka KallioΣΟΥΗΔΙΑ(κενή θέση)Bertil RemaeusΗΝΩΜΕΝΟ ΒΑΣΙΛΕΙΟDavid EvesAdrian Ellis


Avis juridique important

|

31992D0308

92/308/ΕΟΚ, Ευρατόμ, ΕΚΑΧ: Απόφαση της Επιτροπής της 21ης Μαΐου 1992 για την προσαρμογή των διορθωτικών συντελεστών που εφαρμόζονται από την 1η Αυγούστου 1991 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα

Επίσημη Εφημερίδα αριθ. L 163 της 17/06/1992 σ. 0017 - 0018

ΑΠΟΦΑΣΗ ΤΗΣ ΕΠΙΤΡΟΠΗΣ  της 21ης Μαΐου 1992  για την προσαρμογή των διορθωτικών συντελεστών που εφαρμόζονται από την 1η Αυγούστου 1991 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα  (92/308/ΕΟΚ,  Ευρατόμ, ΕΚΑΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,  τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1), και τροποποιήθηκε τελευταία από τον κανονισμό (ΕΚΑΧ, ΕΟΚ, Ευρατόμ) αριθ. 3830/91 (2), και ιδίως το  άρθρο 13 δεύτερο εδάφιο του παραρτήματος Χ,  Εκτιμώντας:  ότι με τον κανονισμό (ΕΟΚ, Ευρατόμ, ΕΚΑΧ) αριθ. 572/92 του Συμβουλίου (3) καθορίστηκαν, κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιουλίου 1991  στις καταβαλλόμενες αποδοχές στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες-  ότι πρέπει να προσαρμοστούν από 1ης Αυγούστου 1991 ορισμένοι διορθωτικοί συντελεστές, καθόσον με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη  τιμή συναλλάγματος, αποδεικνύεται για ορισμένες τρίτες χώρες ανώτερη του 5 % μετά τον τελευταίο καθορισμό ή προσαρμογή,  ΑΠΟΦΑΣΙΖΕΙ:  Άρθρο μόνο  Από 1ης Αυγούστου 1991 οι διορθωτικοί συντελεστές που εφαρμόζονται στις αποδοχές των υπαλλήλων, που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας διορισμού, προσαρμόζονται σύμφωνα με το παράρτημα.  Οι τιμές συναλλάγματος για την καταβολή αυτών των αποδοχών είναι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας από την οποία παράγει αποτελέσματα η παρούσα  απόφαση. Βρυξέλλες, 21 Μαΐου 1992. Για την Επιτροπή  Antonio CARDOSO E CUNHA  Μέλος της Επιτροπής   (1) ΕΕ αριθ. L 56 της 4. 3. 1968, σ. 1. (2) ΕΕ αριθ. L 361 της 31. 12. 1991, σ. 1. (3) ΕΕ αριθ. L 62 της 7. 3. 1992, σ. 3.    ΠΑΡΑΡΤΗΜΑ       Τόπος υπηρεσίας  Διορθωτικοί συντελεστές που ισχύουν από 1ης Αυγούστου 1991       Αλγερία  86,4200000  Αντίλλες (Ολλανδικές)  92,5700000  Μπαχάμες  0,0000000  Μπελίζε  92,5700000  Μποτσουάνα  75,6100000  Βραζιλία  86,4200000  Βουλγαρία   20,3100000  Μπουρούντι  87,1300000  Κίνα  89,0400000  Κύπρος  94,8400000  Αίγυπτος  42,1600000  Γκάνα  95,7900000  Γουινέα  116,6100000  Γουιάνα  37,3500000  Ουγγαρία  55,5600000  Ινδία  46,8700000  Ινδονησία  86,9900000  Τζαμάικα  69,8400000  Ιορδανία   78,3700000  Λεσόθο  60,9300000  Μαδαγασκάρη  66,9700000  Μαλάουι  66,5200000  Μεξικό  64,4400000  Μοζαμβίκη  78,2000000  Ουγκάντα  56,0800000  Περού  92,6000000  Πολωνία  61,7700000  Σομαλία  44,7900000  Σουδάν  313,3300000  Συρία  166,3100000   Τανζανία  58,7200000  Ταϊλάνδη  77,4900000  Βενεζουέλα  47,6100000


Avis juridique important

|

41991D0111

91/111/ΕΚΑΧ: Απόφαση των αντιπροσώπων των κυβερνήσεων των κρατών μελών συνελθόντων στα πλαίσια του Συμβουλίου της 27ης Φεβρουαρίου 1991 για την παράταση της απόφασης 86/284/ΕΚΑΧ σχετικά με το καθεστώς συναλλαγών μεταξύ της Κοινότητας και των συνδεδεμένων υπερπόντιων χωρών και εδαφών, όσον αφορά τα προϊόντα που υπάγονται στην Ευρωπαϊκή Κοινότητα Άνθρακα και Χάλυβα

Επίσημη Εφημερίδα αριθ. L 058 της 05/03/1991 σ. 0028 - 0028

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ  της 27ης Φεβρουαρίου 1991  για την παράταση της απόφασης 86/284/ΕΚΑΧ σχετικά με το καθεστώς συναλλαγών μεταξύ της Κοινότητας και των συνδεδεμένων  υπερπόντιων χωρών και εδαφών, όσον αφορά τα προϊόντα που υπάγονται στην Ευρωπαϊκή Κοινότητα Άνθρακα και Χάλυβα  ( 91/111/ΕΚΑΧ ) ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΠΟΥ ΣΥΝΗΛΘΑΝ ΣΤΑ  ΠΛΑΙΣΙΑ ΤΟΥ ΣΥΜΒΟΥΛΙΟΥ,  Εκτιμώντας :  ότι πρέπει να συνεχίσουν να ισχύουν μέχρι τις 30 Ιουνίου 1991 οι διατάξεις που εφαρμόζονται στα πλαίσια της απόφασης 86/284/ΕΚΑΧ ( 1 ), που παρατάθηκε με την απόφαση 90/147/ΕΚΑΧ ( 2 ),  Σε συμφωνία με την Επιτροπή,  ΑΠΟΦΑΣΙΖΟΥΝ :  Άρθρο 1  Στο άρθρο 7 της απόφασης 86/284/ΕΚΑΧ, η ημερομηνία "28 Φεβρουαρίου 1991" αντικαθίσταται από την ημερομηνία "30 Ιουνίου 1991 ".  Άρθρο 2  Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων .  Εφαρμόζεται από την 1η Μαρτίου 1991 . Βρυξέλλες, 27 Φεβρουαρίου 1991 . Για το Συμβούλιο  Ο Πρόεδρος  J.-C . JUNCKER  ( 1 ) ΕΕ αριθ . L 175 της 1 . 7 . 1986, σ . 111 . ( 2 ) ΕΕ αριθ . L 84 της 30 . 3 . 1990, σ . 109 .


title: Απόφαση (ΕΕ) 2016/1225 του Συμβουλίου, της 18ης Ιουλίου 2016, σχετικά με τη σύναψη πρωτοκόλλου της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Λιβάνου, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Δημοκρατίας του Λιβάνου σχετικά με τις γενικές αρχές που διέπουν τη συμμετοχή της Δημοκρατίας του Λιβάνου σε προγράμματα της Ένωσης

text:
               28.7.2016

               EL

               Επίσημη Εφημερίδα της Ευρωπαϊκής Ένωσης

               L 202/3

         ΑΠΌΦΑΣΗ (ΕΕ) 2016/1225 ΤΟΥ ΣΥΜΒΟΥΛΊΟΥ
   της 18ης Ιουλίου 2016
   σχετικά με τη σύναψη πρωτοκόλλου της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Λιβάνου, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Δημοκρατίας του Λιβάνου σχετικά με τις γενικές αρχές που διέπουν τη συμμετοχή της Δημοκρατίας του Λιβάνου σε προγράμματα της Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 212, σε συνδυασμό με το άρθρο 218 παράγραφος 6 στοιχείο α) και το άρθρο 218 παράγραφος 7,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Κατά την απόφαση (ΕΕ) 2015/268 (2) του Συμβουλίου, το πρωτόκολλο της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Δημοκρατίας του Λιβάνου (3) σχετικά με τις γενικές αρχές που διέπουν τη συμμετοχή της Δημοκρατίας του Λιβάνου στα προγράμματα της Ένωσης (εφεξής «το πρωτόκολλο») υπεγράφη εξ ονόματος της Ένωσης στις 9 Φεβρουαρίου 2015.

               (2)

               Στόχος του πρωτοκόλλου είναι ο καθορισμός των χρηματοοικονομικών και τεχνικών κανόνων που θα επιτρέψουν τη συμμετοχή της Δημοκρατίας του Λιβάνου σε ορισμένα προγράμματα της ΕΕ. Το οριζόντιο πλαίσιο που θεσπίζει το πρωτόκολλο καθορίζει αρχές για την οικονομική, χρηματοοικονομική και τεχνική συνεργασία και επιτρέπει στη Δημοκρατία του Λιβάνου να λαμβάνει τεχνική βοήθεια, ιδίως χρηματοδοτική βοήθεια, από την Ένωση, σύμφωνα με αυτά τα προγράμματα. Το παρόν πλαίσιο εφαρμόζεται μόνο σε εκείνα τα προγράμματα της Ένωσης που θεσπίστηκαν με νομικές πράξεις οι οποίες προβλέπουν τη δυνατότητα συμμετοχής της Δημοκρατίας του Λιβάνου. Ως εκ τούτου, η σύναψη του πρωτοκόλλου δεν συνεπάγεται άσκηση αρμοδιοτήτων δυνάμει των διαφόρων τομεακών πολιτικών που αποτελούν το αντικείμενο των προγραμμάτων, οι οποίες ασκούνται κατά τη θέσπιση των προγραμμάτων.

               (3)

               Το πρωτόκολλο πρέπει να εγκριθεί εξ ονόματος της Ευρωπαϊκής Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το πρωτόκολλο της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Δημοκρατίας του Λιβάνου σχετικά με τις γενικές αρχές που διέπουν τη συμμετοχή της Δημοκρατίας του Λιβάνου στα προγράμματα της Ένωσης (εφεξής «το πρωτόκολλο») εγκρίνεται εξ ονόματος της Ένωσης (4).
   Άρθρο 2
   Ο πρόεδρος του Συμβουλίου προβαίνει εξ ονόματος της Ένωσης στην κοινοποίηση που προβλέπεται στο άρθρο 10 του πρωτοκόλλου (5).
   Άρθρο 3
   Η Επιτροπή εξουσιοδοτείται να ορίσει, εξ ονόματος της Ένωσης, τους ειδικούς όρους και προϋποθέσεις που ισχύουν για τη συμμετοχή της Δημοκρατίας του Λιβάνου σε κάθε μεμονωμένο ενωσιακό πρόγραμμα, συμπεριλαμβανομένης της καταβλητέας χρηματοδοτικής συνεισφοράς. Η Επιτροπή τηρεί ενήμερη την αρμόδια ομάδα εργασίας του Συμβουλίου.
   Άρθρο 4
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 18 Ιουλίου 2016.

            Για το Συμβούλιο

            Η Πρόεδρος

         F. MOGHERINI

      (1)  Έγκριση της 23ης Ιουνίου 2016 (δεν έχει ακόμη δημοσιευτεί στην Επίσημη Εφημερίδα).

      (2)  Απόφαση (ΕΕ) 2015/268 του Συμβουλίου, της 17ης Δεκεμβρίου 2014, για την υπογραφή, εξ ονόματος της Ένωσης, και την προσωρινή εφαρμογή ενός πρωτοκόλλου της Ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας αφετέρου, για συμφωνία-πλαίσιο μεταξύ της Ευρωπαϊκής Ένωσης και της Δημοκρατίας της Τυνησίας σχετικά με τις γενικές αρχές που διέπουν τη συμμετοχή της Δημοκρατίας της Τυνησίας στα προγράμματα της Ένωσης (ΕΕ L 47 της 20.2.2015, σ. 1).

      (3)  ΕΕ L 143 της 30.5.2006, σ. 2.

      (4)  Το πρωτόκολλο δημοσιεύτηκε στην ΕΕ L 47 της 20.2.2015, σ. 3 μαζί με την απόφαση για την υπογραφή του.

      (5)  Η ημερομηνία έναρξης ισχύος του πρωτοκόλλου θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: 2009/25/ΕυͿατόμ: Απόφαση της Επιτροπής, της 4ης Δεκεμβρίου 2006 , για τη σύναψη συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Δημοκρατίας του Καζακστάν σχετικά με τις ειρηνικές χρήσεις της πυρηνικής ενέργειας

text:
               15.1.2009

               EL

               Επίσημη Εφημερίδα της Ευρωπαϊκής Ένωσης

               L 10/15

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 4ης Δεκεμβρίου 2006
   για τη σύναψη συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Δημοκρατίας του Καζακστάν σχετικά με τις ειρηνικές χρήσεις της πυρηνικής ενέργειας
   (2009/25/Ευρατόμ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,
   την έγκριση του Συμβουλίου,
   Εκτιμώντας τα ακόλουθα:
   Είναι σκόπιμο να συναφθεί η συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Δημοκρατίας του Καζακστάν σχετικά με τις ειρηνικές χρήσεις της πυρηνικής ενέργειας,
   ΑΠΟΦΑΣΙΖΕΙ:
   Άρθρο 1
   Η συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Δημοκρατίας του Καζακστάν όσον αφορά τις ειρηνικές χρήσεις της πυρηνικής ενέργειας εγκρίνεται εξ ονόματος της Ευρωπαϊκής Κοινότητας Ατομικής Ενέργειας. Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος της Επιτροπής ή το αρμόδιο για θέματα ενέργειας μέλος της Επιτροπής εξουσιοδοτείται να υπογράψει τη συμφωνία και να προβεί σε όλες τις απαραίτητες ενέργειες για την έναρξη ισχύος της παρούσας συμφωνίας που πρόκειται να συναφθεί εξ ονόματος της Ευρωπαϊκής Κοινότητας Ατομικής Ενέργειας.

      Βρυξέλλες, 4 Δεκεμβρίου 2006.

            Για την Επιτροπή

         Andris PIEBALGS

            Μέλος της Επιτροπής


Avis juridique important

|

31988D0387

88/387/ΕΟΚ: Απόφαση της Επιτροπής της 11ης Ιουλίου 1988 για την αποδοχή των αναλήψεων υποχρεώσεων όσον αφορά ορισμένες ηλεκτρονικές μηχανές που συναρμολογούνται ή παράγονται στην Κοινότητα από την Canon Bretagne SA

Επίσημη Εφημερίδα αριθ. L 183 της 14/07/1988 σ. 0039 - 0040

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 11ης Ιουλίου 1988  για την αποδοχή των αναλήψεων υποχρεώσεων όσον αφορά ορισμένες ηλεκτρονικές μηχανές που συναρμολογούνται ή παράγονται στην Κοινότητα από την Canon Bretagne SA  (88/387/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων από χώρες μη μέλη της Ευρωπαϊκής Οικονομικής Κοινότητας (1), όπως τροποποιήθηκε από τον κανονισμό (ΕΟΚ) αριθ. 1761/87 (2), και ιδίως το άρθρο 13 παράγραφος 10,  Μετά από διαβουλεύσεις στα πλαίσια της συμβουλευτικής επιτροπής όπως προβλέπεται στον κανονισμό (ΕΟΚ) αριθ. 2176/84,  Εκτιμώντας ότι:  Α. Διαδικασία  (1) Τον Ιούλιο του 1987, η Επιτροπή έλαβε καταγγελία την οποία υπέβαλε η Committee of European Typewriter Manufacturers (CETMA), εξ ονόματος των γάλλων, γερμανών και ιταλών παραγωγών ηλεκτρονικών γραφομηχανών των οποίων η συνολική παραγωγή αποτελεί το σύνολο σχεδόν της κοινοτικής παραγωγής του εν λόγω προϊόντος. Η καταγγελία περιείχε στοιχεία που απεδείκνυαν επαρκώς ότι μετά την έναρξη έρευνας σχετικά με τις ηλεκτρονικές γραφομηχανές καταγωγής Ιαπωνίας (3), ορισμένες εταιρείες συναρμολογούσαν ηλεκτρονικές γραφομηχανές στην Κοινότητα υπό τους όρους που αναφέρονται στο άρθρο 13 παράγραφος 10 του κανονισμού (ΕΟΚ) αριθ. 2176/84. Μετά από διαβουλεύσεις, η Επιτροπή γνωστοποίησε, με ανακοίνωση που δημοσιεύτηκε στην Επίσημη Εφημερίδα των Ευρωπαϊκών Κοινοτήτων (4), την έναρξη έρευνας, σύμφωνα με το άρθρο 13 παράγραφος 10 του εν λόγω κανονισμού, σχετικά με τις ηλεκτρονικές γραφομηχανές που συναρμολογούνται στην Κοινότητα από τις ακόλουθες εταιρείες:  - Silver Reed International (Europe) Ltd, Watford, Ηνωμένο Βασίλειο,  - Brother Industries (UK) Ltd, Wrexham, Ηνωμένο Βασίλειο,  - Kyushu Matsushita (UK) Ltd, Newport, Ηνωμένο Βασίλειο,  - Sharp Manufacturing (UK) Ltd, Wrexham, Ηνωμένο Βασίλειο,  - Canon Bretagne SA, Liffre, Γαλλία,  - TEC Electronik-Werk GmbH, Braunschweig, Γερμανία.  Β. Περάτωση της έρευνας και επέκταση του δασμού  (2) Μετά από αυτή την έρευνα έληξε η διαδικασία χωρίς την επέκταση του δασμού αντιντάμπινγκ όσον αφορά τις εταιρείες TEC-Elektronik GmbH και Brother Industries (UK) Ltd, με την απόφαση 88/226/ΕΟΚ της Επιτροπής (5).  (3) Για όλες τις άλλες εταιρείες που αναφέρονται στο σημείο 1, και αφού ληφθούν υπόψη οι συνθήκες κάθε περίπτωσης, ο κανονισμός (ΕΟΚ) αριθ. 1022/88 του Συμβουλίου (6) επεκτείνει το δασμό αντιντάμπινγκ που επιβλήθηκε με τον κανονισμό (ΕΟΚ) αριθ. 1698/85 (7) σε ορισμένες γραφομηχανές που συναρμολογούνται στην Κοινότητα από αυτές τις εταιρείες.  Γ. Αναλήψεις υποχρεώσεων  (4) Τον Απρίλιο του 1988, η Canon Bretagne πρότεινε ανάληψη υποχρέωσης. Η Επιτροπή εξακρίβωσε, στις εγκαταστάσεις της εν λόγω εταιρείας, ότι η ανάληψη υποχρέωσης πληρούσε τους όρους που δικαιολογούν την επέκταση, βάσει του κανονισμού (ΕΟΚ) αριθ. 1022/88, του δασμού αντιντάμπινγκ σε γραφομηχανές που συναρμολογούνται στην Κοινότητα. Με βάση την ανάληψη υποχρέωσης που έχει προταθεί και τα αποτελέσματα της εξακρίβωσης και ύστερα από διαβουλεύσεις, η Επιτροπή είναι πεισμένη ότι οι αλλαγές στην προέλευση των μερών και των υλικών και των άλλων στοιχείων στη συναρμολόγηση ή παραγωγή της Canon Bretagne στην Κοινότητα αρκούν για να γίνει αποδεκτή η ανάληψη υποχρέωσης.  (5) Το Συμβούλιο τροποποίησε ως εκ τούτου κατάλληλα τον κανονισμό (ΕΟΚ) αριθ. 1022/88 ο οποίος επεξέτεινε το δασμό σε προϊόντα που συναρμολογούνται ή παράγονται στην Κοινότητα, μεταξύ άλλων, και από την Canon Bretagne,  ΑΠΟΦΑΣΙΖΕΙ:  Άρθρο μόνο  Γίνεται αποδεκτή η ανάληψη υποχρέωσης που πρότεινε η Canon Bretagne SA όσον αφορά ορισμένες ηλεκτρονικές γραφομηχανές, με ενσωματωμένους ή όχι μηχανισμούς υπολογισμού, που αντιστοιχούν στους κωδικούς ΣΟ 8469 10 00, ex 8469 21 00 και ex 8469 29 00, οι οποίες διατίθενται στο εμπόριο στην Κοινότητα αφού συναρμολογηθούν στην Κοινότητα από την Canon Bretagne SA.  Βρυξέλλες, 11 Ιουλίου 1988.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. L 167 της 26. 6. 1987, σ. 9.  (3) ΕΕ αριθ. C 83 της 24. 3. 1984, σ. 4.  (4) ΕΕ αριθ. C 235 της 1. 9. 1987, σ. 2.  (5) ΕΕ αριθ. L 101 της 20. 4. 1988, σ. 26.  (6) ΕΕ αριθ. L 101 της 20. 4. 1988, σ. 4.  (7) ΕΕ αριθ. L 163 της 22. 6. 1985, σ. 1.


title: Απόφαση 2011/426/ΚΕΠΠΑ του Συμβουλίου, της 18ης Ιουλίου 2011 , για τον διορισμό του ειδικού εντεταλμένου της Ευρωπαϊκής Ένωσης στη Βοσνία-Ερζεγοβίνη

text:
               19.7.2011

               EL

               Επίσημη Εφημερίδα της Ευρωπαϊκής Ένωσης

               L 188/30

         ΑΠΌΦΑΣΗ 2011/426/ΚΕΠΠΑ ΤΟΥ ΣΥΜΒΟΥΛΊΟΥ
   της 18ης Ιουλίου 2011
   για τον διορισμό του ειδικού εντεταλμένου της Ευρωπαϊκής Ένωσης στη Βοσνία-Ερζεγοβίνη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   Έχοντας υπόψη την πρόταση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 11 Μαρτίου 2009, το Συμβούλιο υιοθέτησε την κοινή δράση 2009/181/ΚΕΠΠΑ (1) για τον διορισμό του κ. Valentin INZKO ως ειδικού εντεταλμένου της Ευρωπαϊκής Ένωσης («ΕΕΕΕ») στη Βοσνία-Ερζεγοβίνη.

               (2)

               Στις 11 Αυγούστου 2010, το Συμβούλιο υιοθέτησε την απόφαση 2010/442/ΚΕΠΠΑ (2) για την παράταση της εντολής του ΕΕΕΕ στη Βοσνία-Ερζεγοβίνη έως τις 31 Αυγούστου 2011.

               (3)

               Ο κ. Peter SØRENSEN θα πρέπει να διορισθεί ΕΕΕΕ στη Βοσνία-Ερζεγοβίνη από 1ης Σεπτεμβρίου 2011 έως τις 30 Ιουνίου 2015.

               (4)

               Στις 21 Μαρτίου 2011, το Συμβούλιο ενέκρινε συμπεράσματα σχετικά με τον καθορισμό συνολικής προσέγγισης της Ένωσης στη Βοσνία-Ερζεγοβίνη.

               (5)

               H Ένωση ενισχύει περαιτέρω την πολιτική της και την παρουσία της επιτόπου μέσω ενός και μόνον εντεταλμένου της Ένωσης με ενισχυμένες αρμοδιότητες, ο οποίος θα έχει ηγετικό ρόλο στην υποστήριξη της Βοσνίας-Ερζεγοβίνης όσον αφορά θέματα σχετικά με την Ένωση για την υποστήριξη της προόδου της χώρας προς τη διαδικασία ένταξης στην Ένωση, μεταξύ άλλων μέσω ευρείας και ισόρροπης σειράς μέσων.

               (6)

               Η εντολή του ΕΕΕΕ θα πρέπει να εκτελεσθεί σε συντονισμό με την Ευρωπαϊκή Επιτροπή προκειμένου να εξασφαλισθεί η συνοχή με άλλες σχετικές δραστηριότητες που εμπίπτουν στην αρμοδιότητα της Ένωσης.

               (7)

               Το Συμβούλιο προβλέπει ότι οι εξουσίες και οι αρμοδιότητες του ΕΕΕΕ και οι εξουσίες και οι αρμοδιότητες του επικεφαλής του Γραφείου της αντιπροσωπείας της Ευρωπαϊκής Ένωσης στη Βοσνία-Ερζεγοβίνη θα ασκούνται από το ίδιο πρόσωπο.

               (8)

               Ο ΕΕΕΕ θα εκτελέσει την εντολή του εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να παρακωλύσει την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ειδικός εντεταλμένος της Ευρωπαϊκής Ένωσης
   Ο κ. Peter SØRENSEN διορίζεται ειδικός εντεταλμένος της Ευρωπαϊκής Ένωσης (ΕΕΕΕ) στη Βοσνία-Ερζεγοβίνη (ΒΕ), από την 1η Σεπτεμβρίου 2011 έως τις 30 Ιουνίου 2015. Η εντολή του ΕΕΕΕ μπορεί να τερματισθεί ενωρίτερα, εάν το αποφασίσει το Συμβούλιο, με σύσταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ).
   Άρθρο 2
   Στόχοι πολιτικής
   Η εντολή του ΕΕΕΕ βασίζεται στους ακόλουθους στόχους πολιτικής της Ένωσης στη ΒΕ: συνέχιση της προόδου στη Διαδικασία Σταθεροποίησης και Σύνδεσης, με σκοπό μια σταθερή, βιώσιμη, ειρηνική και πολυεθνική και ενωμένη ΒΕ, η οποία θα συνεργάζεται ειρηνικά με τους γείτονές της και θα ευρίσκεται ανεπιστρεπτί σε τροχιά ένταξης στην Ένωση. Η Ένωση θα εξακολουθήσει να υποστηρίζει την εφαρμογή της γενικής συμφωνίας-πλαισίου για ειρήνη (ΓΣΠΕ) στη ΒΕ.
   Άρθρο 3
   Εντολή
   Προκειμένου να επιτευχθούν οι στόχοι πολιτικής, η εντολή του ΕΕΕΕ συνίσταται στα εξής:

               α)

               να παρέχει συμβουλές εκ μέρους της Ένωσης και να διευκολύνει την πολιτική διαδικασία·

               β)

               να διασφαλίζει τη συνέπεια και τη συνοχή στη δράση της Ένωσης·

               γ)

               να διευκολύνει την πρόοδο σε πολιτικές, οικονομικές και ευρωπαϊκές προτεραιότητες·

               δ)

               να εποπτεύει και να συμβουλεύει τις εκτελεστικές και νομοθετικές αρχές σε όλα τα επίπεδα της κυβέρνησης της ΒΕ και να έρχεται σε επαφή με τις αρχές και τα πολιτικά κόμματα της ΒΕ·

               ε)

               να εξασφαλίζει την εφαρμογή των προσπαθειών της Ένωσης σε ευρύ φάσμα δραστηριοτήτων στον τομέα του κράτους δικαίου και στη μεταρρύθμιση του τομέα της ασφάλειας, να προωθεί τον γενικό συντονισμό της Ένωσης και να παρέχει επιτόπια πολιτική καθοδήγηση στις προσπάθειες της Ένωσης για την αντιμετώπιση του οργανωμένου εγκλήματος και της διαφθοράς, και στο πλαίσιο αυτό, να παρέχει αξιολογήσεις και συμβουλές στον ΥΕ και την Επιτροπή, εφόσον αυτό είναι αναγκαίο·

               στ)

               να δίδει πολιτικές κατευθύνσεις περί τοπικών θεμάτων στον αρχηγό αποστολής της αστυνομικής αποστολής της Ευρωπαϊκής Ένωσης (EUPM)· ο ΕΕΕΕ και ο διοικητής μη στρατιωτικών επιχειρήσεων διαβουλεύονται μεταξύ τους, ανάλογα με την περίπτωση· να συμβουλεύεται τον αρχηγό της EUPM πριν αναλάβει πολιτική δράση η οποία ενδέχεται να επηρεάσει την κατάσταση αστυνόμευσης και ασφάλειας· να παρέχει υποστήριξη για ενισχυμένη και ουσιαστικότερη επικοινωνία μεταξύ ποινικής δικαιοσύνης και αστυνομίας στη ΒΕ, σε στενή συνεργασία με την EUΡΜ·

               ζ)

               χωρίς να θίγεται η στρατιωτική ιεραρχία, να παρέχει στον διοικητή δυνάμεων της ΕΕ πολιτική καθοδήγηση σε στρατιωτικά ζητήματα με τοπική πολιτική διάσταση, ιδίως όσον αφορά τις ευαίσθητες επιχειρήσεις, τις σχέσεις με τις τοπικές αρχές και με τα τοπικά μέσα ενημέρωσης. Να συμβουλεύεται τον διοικητή δυνάμεων της ΕΕ πριν αναλάβει πολιτική δράση η οποία ενδέχεται να επηρεάσει την κατάσταση ασφάλειας·

               η)

               να συντονίζει και να εφαρμόζει τις προσπάθειες επικοινωνίας της Ένωσης σε ζητήματα της Ένωσης προς τους πολίτες της ΒΕ·

               θ)

               να προωθεί τη διαδικασία ένταξης στην Ένωση μέσω ενεργειών δημόσιας διπλωματίας και δραστηριοτήτων προβολής της Ένωσης που αποσκοπούν στην εξασφάλιση ευρύτερης κατανόησης και υποστήριξης από τους πολίτες της ΒΕ όσον αφορά θέματα σχετικά με την Ένωση, μεταξύ άλλων με μέσα σύμπραξης των τοπικών φορέων της κοινωνίας των πολιτών·

               ι)

               να συμβάλλει στην ανάπτυξη και την εδραίωση του σεβασμού των ανθρώπινων δικαιωμάτων και των θεμελιωδών ελευθεριών στη ΒΕ, σύμφωνα με την πολιτική της Ένωσης για τα ανθρώπινα δικαιώματα και σύμφωνα με τις κατευθυντήριες γραμμές της Ένωσης για τα ανθρώπινα δικαιώματα·

               ια)

               να προτρέπει τις αρμόδιες αρχές της ΒΕ να συνεργάζονται πλήρως με το Διεθνές Ποινικό Δικαστήριο για την πρώην Γιουγκοσλαβία (ICTY)·

               ιβ)

               σύμφωνα με η διαδικασία ένταξης στην Ένωση, να συμβουλεύει, να συνδράμει και να παρακολουθεί τον πολιτικό διάλογο για τις αναγκαίες συνταγματικές τροποποιήσεις·

               ιγ)

               να διατηρεί στενή επαφή και διαβουλεύσεις με τον ύπατο εκπρόσωπο στη ΒΕ και με λοιπούς σχετικούς διεθνείς οργανισμούς που εργάζονται στη χώρα·

               ιδ)

               να παρέχει συμβουλές στον ΥΕ, εφόσον αυτό είναι αναγκαίο, σχετικά με φυσικά ή νομικά πρόσωπα επί των οποίων θα μπορούσαν να επιβληθούν περιοριστικά μέτρα ενόψει της κατάστασης στη ΒΕ·

               ιε)

               χωρίς να θίγεται η ισχύουσα ιεραρχία, να συμβάλλει ώστε όλα τα μέσα της Ένωσης στην περιοχή να ενεργούν με συνοχή για την επίτευξη των στόχων πολιτικής της Ένωσης.

         Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής του και ενεργεί υπό την εξουσία του ΥΕ.
   2.   Η Επιτροπή Πολιτικής και Ασφάλειας (η ΕΠΑ) διατηρεί προνομιούχο δεσμό με τον ΕΕΕΕ και είναι το πρωταρχικό σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική κατεύθυνση στο πλαίσιο της εντολής καθηκόντων του, με την επιφύλαξη των εξουσιών του ΥΕ.
   3.   Ο ΕΕΕΕ εργάζεται σε στενό συντονισμό με την Ευρωπαϊκή Υπηρεσία Εξωτερικής Δράσης (ΕΥΕΔ).
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή καθηκόντων του ΕΕΕΕ, κατά την περίοδο από 1ης Σεπτεμβρίου 2011 έως 30 Ιουνίου 2012, ανέρχεται σε 3 740 000 ευρώ.
   2.   Το ποσό δημοσιονομικής αναφοράς για τις μετέπειτα περιόδους του ΕΕΕΕ στη ΒΕ αποφασίζεται από το Συμβούλιο.
   3.   Η διαχείριση των δαπανών γίνεται σύμφωνα με τις διαδικασίες και τους κανόνες που εφαρμόζονται για τον γενικό προϋπολογισμό της Ευρωπαϊκής Ένωσης. Οι υπήκοοι των χωρών της περιοχής των Δυτικών Βαλκανίων δικαιούνται να συμμετέχουν σε διαγωνισμούς για συμβάσεις.
   4.   Η διαχείριση των δαπανών υπόκειται σε σύμβαση μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Διορίζεται ειδικό προσωπικό για να συνδράμει τον ΕΕΕΕ στην εκτέλεση της εντολής του και για να συμβάλει στη συνοχή, στην προβολή και στην αποτελεσματικότητα της συνολικής δράσης της Ένωσης στη ΒΕ. Εντός των ορίων της εντολής του και των αντίστοιχων διαθέσιμων χρηματοδοτικών μέσων, ο ΕΕΕΕ είναι υπεύθυνος για τη σύσταση της ομάδας του. Η ομάδα διαθέτει την εμπειρογνωμοσύνη σε ειδικά ζητήματα πολιτικής, που απαιτούνται από την εντολή. Ο ΕΕΕΕ ενημερώνει αμέσως το Συμβούλιο και την Επιτροπή για τη σύνθεση της ομάδας του.
   2.   Τα κράτη μέλη, τα θεσμικά όργανα της Ένωσης και η ΕΥΕΔ δύνανται να προτείνουν την απόσπαση προσωπικού στην υπηρεσία του ΕΕΕΕ. Οι αποδοχές του εν λόγω αποσπασμένου προσωπικού καλύπτονται από το ενδιαφερόμενο κράτος μέλος, το θεσμικό όργανο της Ένωσης ή την ΕΥΕΔ, αντίστοιχα. Οι εμπειρογνώμονες που αποσπώνται από κράτη μέλη στα θεσμικά όργανα της Ένωσης ή στην ΕΥΕΔ μπορούν επίσης να τοποθετηθούν στην υπηρεσία του ΕΕΕΕ. Το συμβασιούχο διεθνές προσωπικό πρέπει να έχει την ιθαγένεια κράτους μέλους.
   3.   Όλο το αποσπασμένο προσωπικό τελεί υπό τη διοικητική εξουσία του αποστέλλοντος κράτους μέλους, του θεσμικού οργάνου της Ένωσης ή της ΕΥΕΔ και ασκεί τα καθήκοντά του και ενεργεί προς το συμφέρον της εντολής του ΕΕΕΕ.
   Άρθρο 7
   Προνόμια και ασυλίες του ΕΕΕΕ και του προσωπικού του
   Τα προνόμια, οι ασυλίες και λοιπές εγγυήσεις που απαιτούνται για την εκτέλεση και την ομαλή διεξαγωγή της αποστολής του ΕΕΕΕ και των μελών του προσωπικού του συμφωνούνται με το μέρος/τα μέρη υποδοχής, ανάλογα με την περίπτωση. Τα κράτη μέλη και η Επιτροπή παρέχουν κάθε απαιτούμενη υποστήριξη για τον σκοπό αυτόν.
   Άρθρο 8
   Ασφάλεια των διαβαθμισμένων πληροφοριών της ΕΕ
   Ο ΕΕΕΕ και τα μέλη της ομάδας του τηρούν τις αρχές ασφαλείας και τους στοιχειώδεις κανόνες που θεσπίσθηκαν με την απόφαση 2011/292/ΕΕ του Συμβουλίου, της 31ης Μαρτίου 2001, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (3).
   Άρθρο 9
   Πρόσβαση στις πληροφορίες και στην υλικοτεχνική στήριξη
   1.   Τα κράτη μέλη, η Επιτροπή και η Γενική Γραμματεία του Συμβουλίου εξασφαλίζουν την πρόσβαση του ΕΕΕΕ σε κάθε σχετική πληροφορία.
   2.   Οι αντιπροσωπείες της Ένωσης και/ή τα κράτη μέλη, ανάλογα με την περίπτωση, παρέχουν υλικοτεχνική στήριξη στην περιοχή.
   Άρθρο 10
   Ασφάλεια
   Σύμφωνα με την πολιτική της Ένωσης σχετικά με την ασφάλεια του προσωπικού που εκτελεί επιχειρησιακά καθήκοντα εκτός της Ένωσης δυνάμει του τίτλου V της Συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, σε συμφωνία με την εντολή του και με την κατάσταση της ασφάλειας στη γεωγραφική περιοχή που υπάγεται στην αρμοδιότητά του, για την ασφάλεια του συνόλου του προσωπικού υπό την άμεση εξουσία του, ιδίως δε:

               α)

               καταρτίζει σχέδιο ασφαλείας για τη συγκεκριμένη αποστολή, το οποίο περιλαμβάνει ειδικά μέτρα ασφαλείας της αποστολής από υλική, οργανωτική και διαδικαστική άποψη, διέπει τη διαχείριση της ασφάλειας κινήσεων του προσωπικού προς τον τόπο αποστολής και εντός αυτού και τη διαχείριση συμβάντων που αφορούν την ασφάλεια, και περιλαμβάνει και σχέδιο έκτακτης ανάγκης και εκκένωσης της αποστολής·

               β)

               εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στον τόπο της αποστολής·

               γ)

               μεριμνά ώστε όλα τα μέλη της ομάδας του που αναπτύσσονται εκτός της Ένωσης, συμπεριλαμβανομένου του προσωπικού που προσλαμβάνεται επιτόπου, να λαμβάνουν την κατάλληλη κατάρτιση όσον αφορά την ασφάλεια προτού ή μόλις φθάσουν στον τόπο αποστολής τους, με βάση τις διαβαθμίσεις κινδύνου που ορίζονται για τον τόπο αποστολής·

               δ)

               μεριμνά για την εφαρμογή όλων των εγκεκριμένων συστάσεων που διατυπώνονται στα πλαίσια των τακτικών αξιολογήσεων ασφαλείας και υποβάλλει γραπτές εκθέσεις για την εφαρμογή τους και για άλλα ζητήματα ασφαλείας στο πλαίσιο της ενδιάμεσης έκθεσης και της έκθεσης σχετικά με την εκτέλεση της εντολής στο Συμβούλιο, τον ΥΕ και την Επιτροπή.

         Άρθρο 11
   Υποβολή εκθέσεων
   Ο ΕΕΕΕ υποβάλλει τακτικά προφορικές και γραπτές εκθέσεις στην ΕΠΑ και τον ΥΠ. Ο ΕΕΕΕ υποβάλλει επίσης έκθεση, εφόσον απαιτείται, στις συνιστώσες εργασίας του Συμβουλίου. Οι τακτικές γραπτές εκθέσεις διαβιβάζονται μέσω του δικτύου COREU. Ο ΕΕΕΕ μπορεί, έπειτα από σύσταση της ΕΠΑ ή του ΥΠ, να υποβάλει εκθέσεις στο Συμβούλιο Εξωτερικών Υποθέσεων.
   Άρθρο 12
   Συντονισμός
   1.   Οι δραστηριότητες του ΕΕΕΕ συντονίζονται με τις δράσεις της Επιτροπής καθώς και με τις δραστηριότητες άλλων ΕΕΕΕ που δραστηριοποιούνται στην περιοχή, ανάλογα με τις ανάγκες. Ο ΕΕΕΕ ενημερώνει τακτικά τις αποστολές των κρατών μελών.
   Επιτοπίως, διατηρείται στενή επαφή με τους αρχηγούς αποστολής των κρατών μελών, οι οποίοι καταβάλλουν κάθε δυνατή προσπάθεια προς επικουρία του ΕΕΕΕ στην εκπλήρωση της εντολής του. Ο ΕΕΕΕ διατηρεί επίσης επαφή με διεθνείς και περιφερειακούς παράγοντες επιτόπου, και ειδικότερα διατηρεί στενή συντονισμό με τον ύπατο εκπρόσωπο στη ΒΕ.
   2.   Προς στήριξη των επιχειρήσεων διαχείρισης κρίσεων της Ένωσης, ο ΕΕΕΕ, με άλλους παράγοντες της Ένωσης οι οποίοι είναι παρόντες στην περιοχή, βελτιώνουν τη διάδοση και την ανταλλαγή πληροφοριών από τους εν λόγω παράγοντες της Ένωσης, προκειμένου να επιτυγχάνεται υψηλός βαθμός κοινής αντίληψης και εκτίμησης της κατάστασης.
   Άρθρο 13
   Επανεξέταση
   Η εφαρμογή της παρούσας απόφασης και η συνοχή της με άλλες συμβολές της Ένωσης στην περιοχή υπόκεινται σε τακτική επανεξέταση. Κάθε χρόνο, ο ΕΕΕΕ υποβάλλει στο Συμβούλιο, στον ΥΕ και στην Επιτροπή έκθεση προόδου στα τέλη του Δεκεμβρίου και συγκεφαλαιωτική έκθεση για την εκτέλεση της εντολής στο τέλος του Ιουνίου.
   Άρθρο 14
   Έναρξη ισχύος
   Η παρούσα απόφαση αρχίζει να ισχύει από την ημερομηνία έκδοσής της.

      Βρυξέλλες, 18 Ιουλίου 2011.

            Για το Συμβούλιο

            H Πρόεδρος

         C. ASHTON

      (1)  ΕΕ L 67 της 12.3.2009, σ. 88.

      (2)  ΕΕ L 211 της 12.8.2010, σ. 26.

      (3)  ΕΕ L 141 της 27.5.2011, σ. 17.